
De Vortel von düſſen Banke is forn Kerkenbn. 


“er vellichte dütt Bauk verſchenken 
will, mag heir ſienen Namen un watter 
8 noch tau hört, vorteiken: 


Nu. leiwe Bank, gab in de Welt 
Ln mak vergnnigte Minſchen 

Au Bring: int Schapp ne Afg Geld. 
Denn blifft nist mehr te winſchen. 


An de leiwen Lesers. 


at Sei heir te lelen hreit, hat de ſelige 
Sanetätsrat Dankworth alle ſülweſt eſchreben. 
Bei was en gauen un en klauken Mann un 
Pheyſekus. Promeveirt hat hei in Jena upper 
Bochſchaule „mit Auszeichnung“, oder wie Te 
upp Latinſch dafor ſegget: „perfectissime“. 
Sau ſteiht dat upp den Atteltaten oder Docter- 
diplome vorteiket. 

Of hei wirklich foftein bett twintig Sprachen 
konne, wei de Luie ſegget, weit eck nich; hei 
hat Teck nich da dermidde biräumet, aber eck 
will dat ringe glöben, denne wei vorlän Wal 
en Fruensminſche in Bronswik barweſch un 
bloot tauereiſt kam, un kein Winſche utdüen 
konne, wat ſe köre, und wat ſe wolle, hett ſe 
na ufen Dankworth eſchicket, un dei hattet 
uteleggt, wat Te ſäe, un Tichechilch, oder de leiwe 
Gott mag wetten, wat for ne Sprache, met ſei 
ſproken. Sine Sprache, un dat wörre denn de 
ein un twintigſte, konne hei uten Grunne, un 

dat was: „pladduitſch“ wäen delfen, datt hei te 
räken uppen Lanne innebörgert was un ne halbe 
Steie Jahre te Langellen as Dokter practeſeirt 


hat. Ut düſſen Grunne kenne hei de Buren, un 


wat et forne Bewandtnis dermidde is, butte- 
wennig un binnen, un de Buren kennene ook 
un heilender groot upp, derentwegen datt hei 
grade dorch gung un ſäe, wat hei meine, un 
meine, wat hei ſäe, wat Ein uppe Stuns nich 
allte häufig mehr findt, utbinomen datt hei 
wie alle Dokters dok Wal leigen dee von 
Amtswegen, damidde datt de Kranken ſeck nich 
uppen Dod verjagen ſöllt, wenn ſe tau wetten 
kriegt, datt Te nich mehr te kureiren ſtahn. 
Sau was denn de ſelige Dankworth in ganzen 
Amte Barzeborg un noch wieder in't Land 
rinter leiw un wert eholen bie Hoch un Neidrig, 
bi Geſunnen un Kranken. Dat kamm Tau 
recht te Das, wei hei na foftig Jahren Tiene 
Dokterjubelfier bigung. Da reitet den heilen 
Dag nich af met Gelope un Depetatſchonen: de 
eine brochte en Kruize von'n Regenten, deils 
brochten Te Blaumen, deils heilten Reden, datt de 
ſelige Dankworth taurlest ganz verblieſtert word 
von den veelen Ehrungen, dei ſau unverhofft, aber 
nich unverdeint upp ene dal feilen, wie en hibſchen 
Swank Regen upp de döftige Ere, — denne inne- 
wennig freue hei ſeck doch mächtig dadrover — un 
ſaugar de Dokters, dei Teck doch füß mannich- 

faken nich upp't Fell kieken könnt von wegen 
den Konkurrenziwer, leitene ſien Recht tau- 
koomen un hättne uprichtig bitruert, as hei 
naach balle vorfeil, un hätt in öffentlichen Blädern 
bikennt: „Der Tod hat eine Tücke geriſſen, 
welche von Allen, welche den Heimgegangenen 
kannten, ſchmerzlich empfunden wird, hat einen 
edlen Wenſchen zu früh dahingerafft, deſſen 
Andenken ſtets von uns in hohen Ehren ge- 
halten werden wird. Mag der Verblichene nach 
einem Keben ſtrengſter Pflichterfüllung und 
unabläffiger Arbeit für der Leidenden Wohl 
ſanft ruhen. Wir werden feiner nicht vergellen!“ 
Dat ift veel eſeggt, aber kein Woort te veel un 
ook kein Woort te wennig. 

Un darumme will eck wieder nilt mehr 
feggen as dütt: Wenn nu dülfe leiwe Winſche 
in dülfen lüttchen Bauke vor öſch hentritt mett 
fienen truherzigen, ehrligen Welen un Teck ook 
dadrinne utwielt as ſaun Ipaßigen Mann, datt 
ein Teck manchfaken utſchüdden möchte vor 
Lachen, Tau will eck meinen, datt jedweder dei 
achtzig Pennig, dei et koften Tall, geern for dütt 
Bauk anleggt, ook ſchon derentwegen, datt de 
Vortel for den Kerkenbu Toll verwendt weeren. 

Un damidde Gott bifohlen! 


Bad Harzeborg, Juli 1902. 
Palter Eyme. 

2 
Naar 


De Begewenheit 
von dem koppernen Keffel. 


& was en millen Winter eweſt, un et harre veel 
Snie egewen, dat de Erdbodde ſek ſau recht mit 
Watere bie der Updauig konne ſäddigen. Do was 
et Freujaar tiig ineträen, un de Spätfroſt was 
gänslich uteblewen; nu blaume et ower et Land 
un in de Husgaarens, dat alles ſlootewitt was, as 
wenn up et nie ne Sniedecke wörre utebreiet, un de 
Lucht was ſau fiene dorch de Blaumen, dat, wenn 
wer under den Beemen ſek uphailt, den word ſau 
te Sinne, wel wennene en bettchen de Duiſel 
ankaime, un doch word weme ſau frie un lichte 
umme et Harte, wei et bi neiner anneren Jaares⸗ 
tied en Minſchen ankummet. 

Sau was et nu book upper Foſtmeſterie in der 
Harzeborg; ne groote Oweteerend was in Utſicht, 
et konne nicht anners komen, indem dat in der 
Blaumetied de Räen uteblewen was, un de Bluiten 
ſek harren konnt beſtöwen; bie alledem, dat de 
Winterkülle nich ſtrenge weſt was, gaff et binah 
nein Ungezelfer upp'n Beemen, un wenn wer genau 
tauſach, ſau was all tau bimerken, dat noch nich 
mal Taſchen mank den Swetſchen ſek anfinnen deen. 
De Fru Foſtmeſterinne harre dat all lange mit 

groten Sorgen aneſaihn un harre uſen Herrgott 
ebiddet, dat dei fe doch wolle vor en groten Owet— 
ſegen biwaaren, denn ſe harre dat in eren Lewent 
all etliche Mal dorchemaket, wat dat tau beduien 


hat; et was vok en grot Sticke Arbeit, ſau te räken 


tweihundert Appel⸗ un Beeren- un Swetſchenbeeme 


aftefrein un dat Owet unner de Luie te bringen. 


Awer all ere Bidden un Bäen hulp er nich, de 
Sommer gunk hen, un de Harweſt kam an, et Owet 
word riep, un ſe moſte den Seegen ower ſek ergaen 
laten; do ſe inſach, dat et nich anners was, nam 
ſe ſek en Harte, wo nein was, un do kreig je bok 
alles in de Reege; do ſe veel Veih harren, ſau 
futtere ſe et Fallowet den Schaapen un Käuen un 
Swienen, vof ſaugar for de Päre, bet dat je quer⸗ 
frätſch wörren, indem ne dorch de Suire et Täne⸗ 
wark ſtump word, un ſe konnen et regeläre Futter 
nich mehr bieten; awer et word teleſt doch alle ver— 
konſumeirt. Et Plückeowet, wat je mit veelen Un⸗ 
koſten von'n Beemen ekregen harre, koſte nein Geld, 
un et was er nein Pries inne, do allerwechen Owet 
de Maſſe was; ut den Grunne brochte ſei et up 
den Bodden un in den Kelder, tau den Zwecke, dat 
up Wienachten Luie nauch kaimen, dei et mit veelen 
Danke te Koope naimen. Un ſau kam et oof, denn 
dat harre de Fru Foſtmeſtern all ofte ſau emaket 
un Dorchegaen. | 

Nu kaimen' er noch de veelen Swetſchen upp'n 
Hals, denn do ſe anfängen, riepe te weeren, was 
er kein greun Blät an den Beemen te ſaihn, un 
ie ſeigen allehope ſau blaa un binah ſwart ut, as 

wenn ſe ower un dower mit ſwarter Tinte wörren 
bigoten un bidoken. 

Kein Minſche kofte uiwrigens düt Jaar Swetſchen, 
un wer wecke köpen wolle, wolle ſe half for um— 
meſüß hebben. 

De Fru Foſtmeſtern wolle awer den Duiwel 
dauen un den Luien de Swetſchen for niſt un gar 
niſt hendauen, wo ſe ſau veel Laſtbarkeit un Meue 
von ehatt harre, un wo ſe dagdäglich de häufige 
Rüggenweihdage von ekregen harre, dei ſe nich konne 
losweeren. Dorch dat Upſeuken von den Swetſchen 
harre ſe ſek düt Leiden tauetrecket. 

Um alle düſſe Unbeſtänne tau meiden un meer 
Geld ut den Swetſchen tau trecken, dei ſe doch nich 
konne waaren, bijlot fe, von den Swetſchen Maus 
te koken, un dat Maus wolle ſe an de Harzer ver— 
keepen, denn boben upp'n Harze gift et keine Swetſchen, 
un do er ne Untal Minſchen woonet, ſau nemet ſe 
mit allen vorleif un etet alles. Do ſe dat nu wol 
beſloten harre, un de Swetſchen ſek nich länger 
waaren laiten, indem ſe anfängen, fuel te weeren, 
ſau moſte un ſolle dat nu ok ſtracks utefeuert weern, 
denn ſei was ne reſolute Frue un leit niſt vor⸗ 
komen. Dortchen, wat et Mäken was, kreich gliek 
Befehl, ſek den Awend henteſetten un de Swetſchen 
uttekären. De Knecht Kriſchan Hulp vof midde, nah— 
dem dat hei de Päre harre awwefuttert, un ſaugar 
de Fru Foſtmeſterinne lait et ſek nicht nemen, dat 
ſe eer richtig Andeil an der Arbeit nam, bet dat ſe 
ſau veel tehope harren, dat er de grote Kettel in 
der Köke konne vull von weeren. 

Den anderten Morgen konne Dortchen gar de 
Tied nich afwaren, dat et Kokend angung, awer 
erſt moſte doch de Husarbeit to Enne brocht ſien, 
un wenn fe vok et Middages freuh aiten, ſau ſlauch 
et doch Klocke eine, eir ſer ankam, dat ſe Fuier 
under den Kettel bodde. 

Teerſt was er jo nich veel an te dauen, denn 
erſt möt de Swetſchen dat Saft entlaten; eir dat 
nich ſchuit, is alle Meue owerleiig, un et mot wer 
riskeiren, dat de Mauskruck awbricket, wennen den 
te harre anfat. N 

Sau word et nu Dortchen langwielig, un ſau 
fong ſe an, ſek wat te ſingen, wat ſe umme dei 
Tied an der Gewoontheit harre, indem ſe do den 
lütten Foſtmeſterjungen moſte in'n Slaap fingen, 
un de Fru Foſtmeſtern un bok de Häre ſaigen et 
owerhaupt geeren, wenn de Luie bie der Arbeit 
ſingen deen, weil ſe meinen, wenn de Deinſten bieer 
Arbeitstied vergnuigt wörrn, denn ſau wörre dat 
et Anteiken, datt ſe geeren bie der Herrſchaft wörren, 
un dat is ook andeme. Sau ſinge ſe denn den 
lütten Hermann in Slaap, wo derwiele de Fru 
Foſtmeſterinne bie ſatt, tweer ower de Dähle, und 
de Dören ſtunnen open: 


Hawermann kumm, Hawermann kumm, 
Fahr uſen Hermänneken in der Kutſchen runtum, 
Fahr ne runtum, ſmiet ne nich um, 
Hawermann, Hawermann, Hawermann kumm. 

N. 1. w. a 


Dortchen Seutemelks was von Wulweshagen 


— 


N 15 A. 


börig un was en friſch, upgewecket un glatt Mäken, 
wo de Mannsluie groote Luſten tau harren, un ſe 
harre vok all veel Anloop ehat, awer je konne fer 
jümmer noch nich taun Frieen geſtaen, welwol je 
all einige gue Stidden ehad harre, un harre ſek all 
en gues Deil Geld owereſpart von Drinkgelle un 
Geſchenken, denn alle geiwen er geeren, wenn groote 
Geſellſchop innen Huſe weſt was, un ſe denn ſek 
vorafſcheiden, do je alltied ſpräkſch was un fründ⸗ 
lich mit finen Luien; un Geld gaff ſe nich geeren 
ut un wenne vorzuiglich niſt an veelen duiren Putz 
un Flirtchenſtaat, wat de Mäkens allewiele veel 
dauet, un innen Kufferte is alles Yeddig, un wenn 
ſe denn efrieet häwwet, fehlt et an allen Stidden. 

Et wörrener nu twei junke Burßen, dei laiten 
ſe nich mit Freen, dat ſe eere Wort ſölle gewen, 
awer ſe konne ſek nich eins weeren, wat ſe woll 
daie, un wekken fe ſölle vortrekken. 

De eine was en flanken und gladden Jungen 
un drauch bunt Tuig uppen Liewe, do hei under 
den greunen Jägers in Goslär ſtund, un hei was 
oof en luſtigen Danzeſchatz. Awer hei was en 
bettchen lichte un harre niſt, as wat hei uppen Liewe 
mit ſek herummerdrauch, un harre vok niſt von fien’n 
Eldern tau erwaren. 

Bie der Wiele, dat Dortchen düſſe Art Gedanken 
harre, was et in den Kettele dinne worn, un Dortchen 
konne nu in der Breue lichtfertig den Mauskruck 
regen, un dat dee ſe denn bok luſtig un flink in 
den Gedanken an den Goslärſchen Jäger un vok 
ganz in'n Takte, as wenn ſe uppen Danzebodden 

mit ne wärre un ſwäwe upp un dal; un do jung 
ſe ſek en luſtig Lied bie: 
Seh' ich einen bunten Kragen, 
Einen Helm und ein Gewehr, 
Ei, ſo geb' ich für den Jungen 
Meinen letzten Groſchen her. 
Einerlei, ob Musketier, 
Oder ob ein Füſelier, 
Schütze, Jäger, Grenadier, 
O wie brenn ich für Begier. 
U. f. W. 

Do ging de Tied bie de Singente ſau ſluinig 
hen, dat Dortchen nicht wuſte, wo ſe bleif; awer 
et Maus word bie lüttgen nu oof all en bettchen 
ſtiewer, dat ſe nich mehr konne ſau dulle reuren; 
do wörren bok de Gedanken nich mehr ſau wild un 
lichte, dadorch kam fe up den annern Schatz. 

Dat was nämlich Kunrad Pahl, dä ſprote book 
von Wulweshagen her, un deine in Bünten uppen 
Amte, wat eben et Geſtuit is, als Kutſcher bien 
Amtsrath Knoflook; Kunrad was nich ſaun ſlanken, 
ſwanken Jungen, wei de Goslärſchen Jäger, vok 
was hei lüttcher un breier, awer hei ſach nich jlecht 
ut, un wenn hei oof nich ſau ſpräkſch was wei de 
annere, ſau was hei recht kumpelſant un harre ſaune 
Art un Wieſe, en Minſchen for ſek intenemen. Wat 
awer et beſte was an Kunrathen, un wat Dortchen 
uppet meerſte leiwe, dat hei nich nakig was un 
harre ſek dat veele Drinkgeld, wat hei uppen Amte 
kreich, wenne de Herrſchaften faur, dei dorten veel- 
fältig taun Beſiuche kaimen, all en gans Deil te 

hope ſpart, gar nicht te räken, dat hei von ſienen 
Eldern den Hof ſölle arwen, wenn ſe vorfällen, un 
dat wuſte Dortchen vok genau un harre dat eheert. 
Sau wei awer bie jedweer Sake wat bie is un 
bok an jeden Minſchen wat utteſetten is, fan 
harre bok Kunrad wat an ſek, wat er nich 
geföll, dat hei hinder allen Mäkens dorchleip un 
er ſek midde bewerre, dadorch harre ſe all veelen 
Grull un Arger genoten, awer dorch den Hof, den 
hei tau erwaren harre, word veeles liek emaket, un 
denn dachte et, et wolle Kunrathen woll nah eerer 
Hand un Willen trecken, wenn et erſt ſau wiet wörre, 
do ſei grötter un ſtärker un oof forſch was. Dorch 
düſſe Betrachtung kam ſe up et Lied von der groten 
Fru un den lütten Mann, wat Dortchen in Langeln 
eleert harre, do ſe dorten tau Beſiuche weſt was up 
Heinrich Folentiens Howwe, dat harren do de 
Mäkens un Knechte vonnen Kunterhowwe un vonnen 
Marienhowwe bien Spinnwocken eſungen, un do ſinge 
Dortchen: 


He juchhe, was mal en lütten Mann, he juchhe, 
Dei harre ne grote Fru, he juchhe! 
He juchhe, Fru wolle tau Danze gahn, he juchhe, 
Mann, du moſt te Huſe bliewen, he juchhe! 
Mann, du moſt den Kettel ſchuiren, he juchhe! 
He juchhe, wei de Fru vonnen Danze inkam, he juchhe! 
Mann, woveel Häunder hät elecht? he juchhe! 
Fru, et hett ſeſſe legt, he juchhe! 
He juchhe, Fru nam den Wockenſtock, he juchhe! 
Slauch en Mann en Lock inn'n Kopp, he juchhe! 
He juchhe, Mann kroop int Botterfaat, he juchhe! 
Keik hei rut, kreich hei wat, he juchhe! 

U. ſ. w. 2 

Dorch dat Singen un dorch dat Reuren von 
den Mauſe, wo ſe nich en Ogenblick dorfte von 
aflaten, was Dortchen gans upgeregt eworren un 
dodertau kam nu de Gedanke an Kunrathen, do 
dachte fe, je wolle dat vok ſau maken, wel de groote 
Frue, wo ſe von eſinget harre, un ſe wolle ne feſte 
wat uppet Baſt gewen, wenn ſe ne erſt härre, un 
wolle ne ſlaan un knuffen un ſtumpen, wenn hei 
wolle ſek wat biekomen laten, nah annern Fruens⸗ 
minſchen te kieken, denn datau wörre ſei forſch un 
ſtröwe. Bie düſſen willen Gedanken un den Grulle, 
wo fe nahgerae was heringeraen, mogte je nu ſek 
dat vorſtellen, wo fe wolle eern Mann traktefren, 
wenn ſe ne erſt härre, dat hei möſte te Kruize krupen, 
un dabie häwe ſe den Mauskruck hoog in de Lucht, 
as wenn fe wolle wene flaan, un denn lait je ne 
mit groter Wenemenz in den Kettel retiurfallen. 

Up einmal fong et under den Kettele an te 
ziſſeken un an te prätteln, un ut den Fuierlocke ſteich 
ſaun Stiem, dei rook ſau nah vorbrennten Mauſe 
un verbreie ſek dorch et Hus; awer Dortchen bimerke 
dat nich un reure haſtig tau. De Fru Foſtmeſtern 
ſpöre dat awer gliek in erer Stuwe un harre dat 
gliek ſpitz, wo de Rook von herkam, ſei meine teerit, 
Dortchen härre et Maus laten anbrennen. Sei leip 
mit groter Ile in de Köke un befund da vok gliek, 
wat taun Grunde lach. „Dortchen, Du haſt den 
Keſſel zu hart angegriffen, er mag wohl ſchon 'ne 
dünne Stelle gehabt haben, unſer Muß läuft in's 
Feuer, wir müſſen es flink ausfüllen.“ Nu füllen 
ſe ſau dralle, as et man gung, mit en groten Sleife 


et Maus in Pötte un Lecheln un in Gröppen, wat 
ſe man konnen in der Ile anſchaffen, trecken et Fuier 
under den Kettel weg un teleſt häwe Kriſchau, wat 
de Knecht was, den Kettel ut der Fuierſtidde, 
wäendeſſen, datte moſte gliek rappareiert wern. 

In jennen olen Tieten was er noch nein Kop— 
perſmet in Bünten, do er allewiele twei inne ſind, 
do moſten de Luie alle mit eeren Kettels, wenn er 
wat anne heil te maken was, nar Oker trecken, un 
je upp'n Kopperhamer taun Heilmaken afleiwern. 
Taufällig was nu de Hüttenmeſter up'en Kopper⸗ 
hamer, dei dat Kettelſlaen under ſek harre, en Fründ 
un Anverwandt von de Foſtmeſterinne un word 
Oberfaktor titelelrt, un dadorch lait je nu dorch 
Kriſchane, dei den Kettel upper Kaare henbrochte, 
veele Kumpelmente an den Hüttenmeſter biſtellen, er 
möchte doch von der Guite ſien, un laten eer dat 
tau wetten daun, wenn de Kettel vepareirt wörre, 
un laten et nar Harzeborg beien, dat ſe ne kenne 
afhalen laten. Un dat was nu gut. 

In den Jaaren lewe nu in Goslär en Dokter, 
dei nenne ſek Mejer mit Namen un was nich jung 
un bok nich old, ſau in'n Middelolder, en Jung— 
geſelle, wat bien Dokter en ſeltſamer Taufall is un 
nich ofte anedropen wärd; hei lewe awer in den 
geſegneten Unbeſtännen, dat hei et nich nödig harre 
un harre Geld genaug un bruke nich von Minſchen 
un book nich von'n Veih te lewen. Hei gaf awer 
ook geern Geld ut, vorzuiglich, wenn hei ſek konne 
en Spaß dadorch maken, do he en luſtigen Brauer 
was. Ein konnene et all an'n Oogen anſain, wer 

ne int Geſichte keik, wat et for'n Geiſteskind was, 
un dat hei en Legentchenmaker was un Knöpe in'n 
Koppe harre. Hei was allerwechens tau finnen, wo 
et luſtig hergung un verdorf kein Speel. Up dei 
Art und Wieſe ſtund de Dokter in hoogen Anſaihn, 
un ſe harren ne alle geern te lien, un hei kamm 
book in groote Bekanntſchaft. 

Wenn de Witterunge gut was, dennſau reit de 
Doktor tau ſienen Vergnuigen in de Barge un up 
et Land, un ſau kamme denn bok einen Dag, et 
mochte ſo um de Middagstied ſien or vok en bettchen 
ſpäder, dorch Oker te rie'n. Hei was ower de Oker⸗ 
brügge redden un reit uppet Hüttenmeſterhus tau. 
Wel hei nächer kam, öffne ſek en Fenſter, un do keik 
ne ole Frue herut mit ner witten Huwe un lanken 
uppetrecketen Locken up beien Sieten, as wenn je 
mit Proppentreckers or mit Häwelſpäunen wörre 
bihänget. Do fach de Dokter, dattet de Fru Ober— 
faktoren von den Kopperhamer was, wo ſiene Eldern 
harren grote Fründſchop midde holen, und wo hei 
vok ſehr bikannt midde was; hei gruiße je mit veeler 
Anſtännigkeit. „Ach, Herr Vetter,“ reip ſe do, „Sie 
reiten wohl nach der Harzeburg, Sie könnten mir 
einen großen Gefallen thun,“ ſäe je, „wenn Sie 
mal auf dem Forſtmeiſterhofe vorſprechen wollten, 
Sie reiten ja da durch, und beſtellen, ſie möchten 
doch den kupfernen Keſſel abholen laſſen, er wäre 
fertig.“ Done ſächte de Dokter: „Ja woll, Frau 
Waſe, das will ich wohl ſehr gern ausrichten und 
will es beſtellen,“ un do erkunnige jet erſt noch, 
wo je ſek befinnen in der Vomellig un vol, wat et 

for ne Bewandniſſe mit den Kettele härre, gruiße 
de Fru Waſe, bidde um veele Befehlunge an den 
Herrn Oberfaktor un reit weg. 

Dat Pärd was en gedüllig Deirt, un wer de 
Dokter ſau henreit, konne ſau recht in ſienen Gedanken 
owerleggen, wat hei nu woll dee, of hei ſülweſt de 
Botſchaft make, or of hei nich bi düſſer Geläenheit 
könne ſek en Spaß maken un könne den Foſtmeſter 
mal orntlich wat anwiſchen un andaun, vorzuiglich, 
do eene bewußt was, dat hei jet ower alles argere, 
wat niſt bedüdde, un wo annere Luie ower lachen, 
un dat hei kolleerſch was. Un hei ſülweſt harre 
uppen Foſtmeſter noch en betten Grull in'n Liewe 
wäendeſſen, dat dei ne underwielen upper Jagd 
harre pries emaket un harre den Dokter anneſtoken 
un harre ſek ook nich ſcheneirt, dat vor den Jägers 
un anneren Luien te daun. Vorzuiglich harre dat 
de Foſtmeſter uteuiwet, wenn de Dokter bitau ſchot, 
denn ſäe, de Schauſter ſolle bie ſienen Schauen 
bliewen un derglieken mehr. Or book, wenn de 
Dokter dei dechniſchen Utdrücke nich bruke, dei ſek 
de Föſters bideinet, ick will mal ſäggen, dat hei ſäe 
Ohren, anſtatts Leppel or Gehör, un wenn en Sticke 
Wild aneſchoten was, denn ſau ſächte, et blödde, 
anſtatts et ſweete, or anſtatts Looſung en Woort 
gebruke, wat ſek in der Owerſchrift von düſſer 
Geſchichte vorfinnt. Ower alle ſaunen Mangel an 
Bildunge make ne de Foſtmeſter herunder, un de 
Dokter word utelachet; dat wolle hei ne nu betalen, 
dat he ſek ſölle mal döent argern. 

De Dokter reit nu up Harligeroe tau, un wei 

hei „up den Beemen“ was, hale en jung Mäken in 
un fong vok gliek mit ne an te ſpräken, of je woll 
viellichte nah Harzeborg günge. Ja, ſächte ſe. Of 
ſe ne denn wolle en groten Gefallen daun, hei härre 
ne Beſtellig te maken up de Foſtmeſterie, awer hei 
könne da huite nich mer henkomen, indem dat hei 
noch annere Geſchäfte aftaumaken härre. Mit den 
Foſtmeſter harren de Luie geeren wat tau kramen, 
do dat de höggeſte Minſche in der Nieſtadt was, un 
konne mannigeinen wat tauwennen: dadrumme ſächte 
dat Mäken, dat wolle ſei gliek biſtellen, ſau wei 
ſei nah Hus kaime. Do gaf er de Dokter tau ver- 
ſtaen, ſei ſolle annen Foſtmeſter biſtellen: „Ek ſall 
en Kumpelment biſtellen von der Fru Ober: 
Faktoren upper Oker, un Se mechten den 
koppernen Kettel afhalen laten, hei wörre 
fertig.“ Nu kreich ſe noch en klein Drinkgeld for 
de Bemeuunge, un denn trecke ſe vergnuigt af. 
Sau make et nu de Dokter mit allen Luien, wo 
hei underwäens bie kam un bund et allen up et 
Gewiſſen, dat ſe ja den ſülftigen Dag hengaen ſöllen 
un beſtellen de Botſchaft, awer je möchten dat 
jümmer an den Herrn Foſtmeſter ſülveſt utrichten, 
hei ſaite in ſiener Schriefſtuwe, un ſe ſöllen ſek 
nich afwieſen laten. Un fe vorſpröken dat bok alle, 
do ne dat angenem was, for ſaunen fienen Härrn 
an den Foſtmeſter wat tau wetten te daun; et kam 
er denn book noch tau, dat de Dokter allen en Drink⸗ 
geld gaf, wo hei dachte, dat hei könne wat anbeien, 
un wenn et en bettchen anſtännige Lui wörren, denn⸗ 
ſau frauch hei, wenn hei woll könne mit Danke afkomen. 

Wel de Dokter vor Harligerve kam, böge taur 
linken Hand af un reit int Derp un bleif dorten 
en gans Schuer; wat hei in der Tiet anſtelle, dat 
kummet gans annen Enne von der Geſchichte te Dae. 

Up den Wäe nah Sleiwecke un gans dorch 
Bünten trecke hei oof weer alle Luie int Geſpräche 
un bidde ſe, dat ſe den Updrag up jeden Fall ſöllen 
volltrecken, do ene veel daderanne geläen wörre, un 
hei ſülweſt neine Tiet dadertau härre; dobie bedeine 
hei ſek jümmer de nämligen Wöre un ſprok et twei 
mal vor, dat ſe dat ſollen nich vergetten. Hei reit 
up Ilſenborg tau. Bie der Wiele ſat de Foſtmeſter 
in ſienen Burro un harre de häufigen Akten um ſek 
herummer, dat ne wer kum konne anſichtig weren. 
Et was umme de Tiet, dat de Berichte moſten 
awwelelwert weren an de herzogliche Kammer in 
Bronswiek, dei de Rienföſters harrn innerecket ower 
de Konturen von Freujaar her un de Anfläe ower 
et Holt for de Gemeinen uppen Winter. Düſſe 
veelen Schriften ower de Kaffeire moſte de Foſt⸗ 
meſter nahſaihn un book nahräken, wo hei nein groten 
Fründ un Leifhäbber von allen Schriefwarke was. 
Sau ſchreif hei un räke, dat ne de Kopp dampe; 
hei dachte, dat ganſe Kram den Dag te rechte te 
bringen, umme et von den Liewe un von der Seele 
los te weern; et ſölle nein Minſche in de Stuwe 
komen, weil ne dat ſteere, hei wolle nich mal ne 
Taſſe Koffee henebrocht häbben, harre hei anbifohlen. 

Wel hei am beſten in der Arbeit midden inne 
was, kloppe wer an de Dör, „herein“ ſächte, un do 
trat en jung nuidlich Mäken vor ne hen: „En Dag 

Herr Foftmefter, ik ſall en Kumpelment 
biſtellen von der Fru Oberfaktoren upper 
Oker, un Se möchten von der Guite ſien, 
un laiten den koppernen Kettel afhalen, 
hei wörre fertig.“ „Jawohl,“ ſächte denn, ſtreek 


er mit der Hand ower de Backe, un do gaf hei er 


oof noch en paar Gröſchen for de Bemeuunge. 
Knappe was et vor de Dör, do gung et weer „klopp 
klopp“, un en old Wief trat herin un biſtelle de 
nämliche Botſchaft; de Foſtmeſter was awer nich 
ſau fründlich tau der Frue, bedanke ſek awer un 
ſächte, et wörre allreitz beſtellt, ſächte. Un do reit 
dat den ganſen Nahmiddag nich af, dat Luie kaimen, 
old un jung, von allerhand Sorte kloppen ſe an, un 
ſe beſtellen jümmer de nämlige Nahricht von der Fru 
Oberfaktoren: Se ſollen en Kumpelment beſtillen von 
der Fru Oberfaktoren upper Oker, un Se mechten den 
koppernen Kettel afhalen laten, hei wörre fertig. 
Alle verwunnern ſek, dat de Herr Foſtmeſter ſau 
unfründlich utſach; hei konne ſek awer teleſt vor 
Arger nicht mehr bargen, un et kooke in ſienen 
Indern; an leſten Enne was hei bok noch grof, un 
da de Anloop nich nalait, un hei nich konne dadertau 
komen, ſiene Schriften te maken, wäendeſſen, dat hei 
in der höggeſten Upregunge was, floot hei de Dör af 
un ſchult de Foſtmeſtern ut, dat ſei dorch eere Maus⸗ 
kokend ſaune Ungeläenheit make. Nacher word hei 
bok noch ſlecht met den Luien un gung denne nan 
Linnenhowwe un wolle do ſiene Bartei ſpeelen 
mitten Landfeiſekus un den Afteiker un den Geſtuits⸗ 
meſter, dei ſek dorten bok jümmer anfünnen. De 

Fru Foſtmeſtern moſte nu den Anloop von den 
Luien in Entfang nemen, dä ſek en bettchen ver— 
töckert harren, de Botſchaft tau biſtellen; de Deinſten 
konnen ſek dat gar nich utduien, watten Hären innen 
Kopp ſchoten was, do hei ſüß nich ſau was; de eine 
meine, et wörre ne wol ne Lus ower de Läwwer 
loopen, de annere, ein könne dat nich wetten, un ſau 
konnen ſe ſek nich einigen. Awer an leſten Enne 


kaimen ſer doch hinder, wat taun Grunne lag, 


dorch de Luie, wenn ſe einen bie der Frue anmellen 
moſten. 

De Dokter kam nu, dat et gans late was, in 
Ilſenborg angeredden un ſteig in den Wärdshuſe 
af, wat ſek dotaumal „tau den Forellen“ nenne, un 
wolle da ower Nacht bliewen. Nahdem dat hei 
egetten harre, bleife noch in der groten Stuwe ſitten, 
un et wörren er oof noch etliche Luie, wo hei ſek 
midde underhailt. Gans ſpäte kam book noch en 
Harzfeurer an, un dei ſette ſek tau den anneren 
Luien, un ſe diskureiren ower allerhand Gegenſtänne. 
Ut den Geſpräche, wat ſe feuren, un wat de Dokter 
gues willens moſte anheeren, un wat hei vok geren 
daie, vornam hei, datte von der Harzeborg was, 
un do kam hei up den nichtsnutzigen Gedanken, den 
könne hei woll ook noch den Foſtmeſter uppet Lief 
hiſſen. Do gunke an den Diſch, wo de Partei ſatt 
un ſprook den Harzfeurer an, hei läue ne in, mit 
ene en Glas Beir te drinken, un dei lait ſek nich 
lange nödigen. „Ich höre, Sie ſind von der Harz— 
burg.“ „„Ja woll, mein Herr.““ „Wie iſt Ihr 
Name?“ „„Michaelis, mein Herr.““ Of hei noch 

von Awend nar Harzeborg wolle. Ja woll, mein 
Herr, up jeden Fall, indem hei den anderten Morgen 
möſte weer up Reiſen gaan. Do ſächte de Dokter, 
dat freue ene ower alle Maate, indem hei härre ne 
Biſtellig te maken an den Herrn Foſtmeſter, hei 


härre dat wollen ſülweſt daun, awer hei wörre en 


bettchen vergettern, un wenn dat huite nich meer 
biftellet wörre, denn ſau härre hei dadurch Unge— 
läenheit. Hei möſte awer up jeden Fall, ſau wei 
hei nar Harzeborg keime, dat utrichten, un wenn 
et ook Midnacht wörre. Et wörre nich veel, dat 
hei dat lichte biholen könne, awer et möſte vok 


getruilich ſau utefeurt weern, wat hei ne wolle 


middedeilen un dat wörre: „De Fru Ober— 
Faktoren upper Oker laite en Kumpelment 


biſtellen, un Se mechten den koppernen 


Kettel afhalen laten, hei wörre fertig.“ 
Done gaf de Dokter Micheelßen twei Dreiſtücke in 
de Hand, un Micheels vorneige ſek un bedanke ſek 
veelmals un ſächte, dat hei den Dokter ſienen Updrag 
tau rechten Tiet wolle in Kraft bringen. De ganſe 
Sake kam ne frielich en bettchen kunträr vor, in⸗ 
deſſen de gue Betalunge lait ne nich tau groten 
Bidenken komen. Do wünſchene de Dokter ne gue 
Reiſe un gue Verrichtunge un hei trecke af. 

De Foſtmeſter harre all ne etliche Jaare en ſwar 
Leiden an ſek, dat was de rietende Gicht, un twarſt 
was et de ſlechteſte Sorte, dei hei harre, je hail 
ſek in den Fäuten up, un meerendeils in den groten 
Tone, watten dadorch et Podegrath nennt. Et 
befäll ne an leiweſten, wenn hei ſek eargert un uppe⸗ 

regt harre, vorntut nah nätigen Fäuten, wat dütt— 
mal vok taufällig de Fall was, indem hei den Dag 
vorher innen Holte was int Water geraan. Nu 
wuſte all gans genau, wat ne bivorſtund, un et 
Rieten wolle ſek woll balle inſtellen; un ſau kam 
et bok. De Fru Foſtmeſtern jauch ne gliek te Bedde 
un lächte wullne Decken um ne rümmer, indem de 
Gicht nein Beddewark un neine Feddern verdrächt. 
Un umme de Beine bund ſene etliche Katten- und 
Voßfelle, dei ſe taun Gebruke jümmer bie der Hand 
harre. Sau konne dat nu ſau einigermaten afholen 
un fleip vok, do et up Midnacht gung, ſau peh a 
peh in. 

Up einmal maken de Hunne in eeren Stalle ne 
Schanne un huilen un laiten gar nich nah mit te 
(armen, dat de Foſtmeſter ſluinig weer upwake. 
„Minichen,“ ſächte, „was mag das verfluchte Luder— 
zeug woll vorhaben, ſteh doch mal auf und ſieh zu, 
was los is;“ do hei jo in Sweete bidoken was, 
ſchuppere ſek upteftaan, un de Fru Foſtmeſtern lait 
ne ook nich dadertau komen. Nu keik de Fru Foſt⸗ 
meſtern utn Fenſter, un do melle ſek en Minſche un 
frauch, of hei nich könne den Herrn Foſtmeſter tau 
ſpräken krein, hei härre ne wichtige Sake mit ne 
aftaumaken, un an en annern dröfte hei dat nich 
biſtellen. De Foſtmeſter ſträuwe ſek up et Außerſte, 
un hei wolle dat partu nich, dat hei upſtünne, do 
dat konne ſien Doot ſien, awer Micheels lait nich 
nah; up ere Slapekamer wolle de Fru Foſtmeſtern 
doch vok nich geeren en fremd Minſchen laten, vor— 
zuiglich bi nachtſlapender Tiet, un ſau ſtund hei 


1 > ie , 


doch up, trecke en Rodeloor an un wanke mit häufiger 
Weihdae de Treppe runder. Hei owerlechte dat, et 
könne villichte ne Benahrichtunge von der Kamer 
ſien oder ſüß von en hoogen Hären, un hei dee 
kleuker, hei naime de Botſchaft an. Nu ſtund hei 
in'n Huſe, un Micheels vor der openen Dör un fänge 
an, ſiene Rede tau daun: „Nemen ſe et mek nich 
for äwwel, Herr Foſtmeſter, dat ek ſe ſtören mot, 
do et all en bettchen ſpäte an der Tied is (et gunk 
all up Klocke eine) man kann dat nich alletied ſau 
inrichten, wie en dat geren will, un uſe Art Luie, 
wie möt dat jümmer ſau utfeuren, wel dat einen 
anbifolen wärd.“ Un do wolle Micheels ſek noch 
meer utlaten, wat er nich tauhere, awer de Foſtmeſter 
word ungedüllig un fold ne int Geſpräche, hei ſölle 
ſek kort faten, indem ne freiſen dee, do de Wind 
ſcharp gunk. Done melle Micheels, hei wörre von— 
awend in de Forellen ekomen, hei kaime nämlich von 
Ilſenborg, un do härre ſek da en fienen Hären 
upeholen, ſe härren ene vortellt, hei wörre uppen 
ſwarten Päre annekomen, un wei dei nu vernomen 
härre, dat hei von der Harzeborg wörre un von— 
awend noch taurügge reiſe, do härre hei ſek mit ene 
int Geſpräche gewen un härre ne ebiddet, of hei 
nich wolle von der Guite ſien, un richte ne Beſtellig 
ut an den Herrn Foſtmeſter, den hei ſiener Anſicht 
nah woll kenne; hei wolle dat book gut betalen, un 
dat härre hei vof edaan. „Herzensgeeren, mein 
Herr,“ un do härre hei twei Dreiſtücke for ekregen; 
awer et möſte gliek ſcheien, ſau wei hei in de Harze⸗ 
borg kaime, liekeveel of midden in der Nacht. Hei 

härre dat wollt ſülweſt biſtellen, awer hei wörre 
ower de Dörper eredden, un do et groote Ile härre, 
ſau wörre et ene ſeer leif, dat hei up düſſe Art 
un Wieſe könne taun Zwecke komen. „Ek ſolle en 
Kumpelment biſtellen von der Fru Oberf — 
In düſſen Omente owermanne den Foſtmeſter de 
Wiut, un hei ſlauch de Dör mit ſauner Wenemenz 
tau, dat, härre nich Micheels ſek taufällig en Spöreken 
terügge bögt, or ſiene Näſe wörre en bettchen länker 
eweſt, denn ſau wörre ſe woll mit der Spitze mank 
der Poorte ſitten blewen. Micheelſen was dat up- 
fallend, un do ſek de Dör nich weer öffne, datte 
konne ſiene Botſchaft utrichten, gung hei nah Hus. 

De Foſtmeſter was gans uter ſek, wel hei de 
Treppe ſteig un flauche ower den neiderdrächtigen 
Dokter, denn dat et kein anner ſien konne, dei ne 
düſſe Smaheit harre annedahn, dat was nu klar 
tau biſaihn, do hei vornam, datet en ſwart Pärd 
eweſt wörre, wo dei Minſche uppe redden härre. 
Wel hei awer weer in'n Bedde lach, kam et ſlimmſte 
Deil noch hinderdorch, dat hei von den Doktere balle 
weer von kam. Dorch de Külle un den Arger, un 
dat ne de Sweet terügge ſlaan was, rege ſek de 
Gicht an, un et fong an in den Fäuten an tau rieten 
un tau ſtäken un tau brennen wie Fuier, as wenne 
in gleinigen Kollen laie. De Pien was ſau häufig, 
dat hei ſienen Liewe neien Raet wuſte, un hei drofte 
ſek noch nich mal wältern, indem et allebott ſlimmer 
word, wenn hei ſek rege. Sau moſte hei afholen 
un konne niſt anneres daun, as up de Gicht te 
flauchen unte raupen unte anken. Ek meine, wenn 

Franke dotaumal all an'n Handel eweſt wörre, dat 
wörre for den en lichtes eweſt, ne de Weihdae tau 
beneemen, et möchte nu ſien dorch et Elektriſche, or 
dorch Smären or Indrinken, indem dei vok dader— 
midde begawet is un hat dat alles an ſek ſülweſt 
utprobeirt. Sau moſte hei afholen, bet dat de Pien 
ſek utringenelrt harre. | 

Umme de Tiet, dat de Dag grue, entlait ſek de 
Pien nahgerae, un de Slaap owermanne den Foſt— 
meſter, datte ſeute inſlaip. 

Dortchen un Kriſchan wörren eben uppeſtaen 
un underhailen ſek mitten anner, wattet woll vor 
ne Bewandniſſe härre mit dem Kettele, wo ſau 
häufige Botſchaft wörre ower anekomen, un Kriſchan 
ſächte, dat hei ſek wolle ſtündlich uppen Weg maken 
un halen ne von der Oker, do kam en veirſpännig 
Heelenwaen uppen Hof te feuren, un up den Waen 
ſtund de Kettel. Kriſchan kenne den Knecht un ſprok 
ne book gliek an, wo hei an den Kettel komen wörre 
un ower düt un dat. De Knecht konne awer ſek 
nich utwieſen, as dat ſien Harre ne giſtern beup— 
draget härre, den Kettel aftehalen un upper oft: 
meſterie afteleiwern. Awer ne Beſtellunge härre 
hei noch te maken, de Fru Oberfaktoren — do 
unnerbrook ne Kriſchan, hei ſölle de Botſchaft for 
ſek beholen, indem ſe dat all better wüßten wei hei, 
un hei ſölle in ganßen et Mul holen, un hei wollene 
man dat ſäggen, et wörre en Glicke, dat de Häre 
un de Frue noch ſlaipen, ſüß könne hei ſek en Drinf- 
geld vordeinen, wo hei neinen Anwand von maken 
könne; ſien Häre härre dorch den Gruilskettel ſaune 

bedruiwete Nacht ehat un härre kranewaket un 
eſchrieet, dat hei dat Raupen, watte härre aneſtellt, 
innen Pärſtalle härre konnt vornemen. 

Do de Knecht dat vornam un bok noch annere 
Deile tau wetten kreich, wo ne Kriſchan ower in 
Kenntniſſe ſette, ſau entſächte ſek et Drinkgeld, wo 
hei doch keinen paſſigen Gebruk von maken könne, 
ſteig up et Sadelpärd, wenne ſluinig in un iele, 
datte vonnen Höowwe kam. 

De Dokter ſprook uppen Retourwäe bie der Fru 
Oberfaktoren vor un erkunnige ſek, of de Kettel all 
awwehalt wörre, do hei ſien beſte daan härre, un 
hei wörre in der Meinunge, da hei dat richtig voll⸗ 
trecket härre, un kreich oof veelen Dank von der 
Fru Oberfaktoren. 

Upper Foſtmeſterie lait hei ſek nich ſaihn; awer 
ek weit, dat de Foſtmeſter den Dokter nich groots 
veele Smeichelwöre ſächt hat, do hei ne taun erſten 
Male weer anſichtig word. Dat lett ſek nich gut 
vordraen, up wecke Art hei ne do blameire, un da⸗ 
von ſwicht „des Sängers Höflichkeit“. 


BET 


Gloofhaftige Nahrict 
Oder ne 
Hfiunderlige Operatichon, 


wekke dorch den Doktor fe kangeiien ufedact 
un ook mit grofen Selücke vollenfeuert is, 


Vorbimerkiunge. 


e Jagdſnurren, dei von olen Föſters taun Beſten 
2 egeven or vertellet weret, un oof Dokter⸗ 
geſchichten häwwet de nämlige Gemeinheit an ſek, 
dat ſe beie wat Löggenhaftes an ſek feuret, un dat 
ſe meerendeils de Luie taun Lachen vorleiet, vorentut, 
wenn ſe naduirlich vortellt weret. Uterdeme häwwet 
awer de Dokterſtöreken dat Eigentuimlige an ſek, 
dat ſe nich allehope dröwet in finer Sellſchopp vore- 
dragt weren, indem er Gegenſtänne in erwählt weret, 
vorzuiglich Vorhältniſſe von den minſchligen Liewe, 
dei de Mehrſten mit häufigen Stillſwigen in 
Obacht nemet. 

Sölle villichte ein ber de annere von de geerten 
Läſers, dä düſſe Doktergeſchichte vor Oogen fresiet, 
en bettjen eichelären ſien, or mit ſwacken Nerfen 
bigawet, denne mag hei driſtig ummeblädern un wat 
upſeuken, wat ne mehr anſtait, ek will ne dat nich 
vor öwwel nemen. Ik häbbe mek uiwrigens von einen 
ſäggen laten, dei et vorſtund, naturalia non sunt 
turpia, dat hett: alles Natuirlige is erlauwet; düſſe 
Meinunge mag up ſwaken Fäuten ſtaan, awer dat 
mot ek ſülwenſt ſäggen, dat et vok daderup ankumt, 
dat et up ne geſchickete Art un Wieſe voredragt 

wird; wenn dat ſchuit, ſau kann manniges Deil 
biſproken weren, wat eientlich nich for gans ßalong— 
börig eholen wärd. 

Wat nu de Löggenhaftigkeit anbilanget, ſau gift 
et veele Minſchen, dei meinet, wenn ſe ne Dokter⸗ 
geſchichte heeret or läſet, dat da nich veel mehr 
Wahrheit inneſtöke, wer in ner Föſtergeſchichte, 
indem dei mehrendeils Löggen wörren, un dat ſe 
owerhaupt garnich paſſe⸗irt ſünd. Ek for min Deil 
kann der Sake nich biflichten, denn et is ja woll 
wahr, dat de Dokters vok eeren Patſchenten dag⸗ 
däglich et Lief vullleiet, wieldeſſen, wenn ſe dat nich 
daien, ſau wörre eere ganſe Bemeuunge for de 
Katte, un ſe kaimen allehope for de Dör tau ſitten 
un bröchten niſt tauwäe. 

Et Leient un et Täuſchent is ſauteſäggen en 
Deil von eren Gezähe un Handwarkstuige, umme 
de Krankedage te bannen, un ſau we⸗i ne gue Utrede 
en Daler weert is, ſau is faken ne geſchikkete Lögge 
for en Kranken ſau veel, we⸗ de Geſuntheit or et 
Lewent weert. 

Sau mag nu bok düſſe eigentuimlige un be⸗ 
ſunderlige Vortellunge den Bewies le⸗weren, dat 
Löggen un Täuſchungen, wenn ſe richtig annebrocht 
weret, nich alleene erlauwet, nee, dat ſe ſaugar nich 
tau entmeiden ſind, wenn en Minſchenlewen dorch 
dat Middel kann ereddet weren, or dat ut en kranken 
un meuen, vordreitligen Minſchen en lewensluſtigen 
und vergneugten kann emaket weren. 


— 

De Geſchichte. 

e Dokter, wat nämlich de Anſtifter von düſſer 
> Geſchichte is, hätt je mek ſülweſt vortellt un 
ſau utfeurlich, dat ek ſe ſau weit, aſe wenn ek ſe 
mit eienen Oogen härre dorchelewet un biewoonet. 

Hei was, we⸗i en ſau ſäggt, en afſunderligen 
Heiligen un gunk nich veel mit Minſchen umme; 
do hei mit en Muſſe un ſtracks, ohne bifraget tau 
weren, dorch dat hooge Owerſannetetzkollegien nah 
Langeßen eſettet word, wat de ſlechteſte Stidde in 
den ganſen bronswiekſchen Lanne was, un nich 
Arbeit nauch fund, do hei ſtark un jung was, ſau 
beſlot hei, ſiene frie Tied up ne annere Art nutzbar 
to maken; et konnene wer ſaien, dat hei ſinen Garen 
ummegrauf un Holt hacke; de Seiße rege⸗ire, as 
wenn hei et Maient eleert härre, up en Ackere plante 
Kartuffeln un pleue fe ook an un up. Et kamm 
vok for, dat je den Dokter von den Pleugent ut 
den Felle taun Kranken weghalen; denn ſau gunk 
hei fluck midde un was ſtolt daderup, weil ſe den 
groten Cincinnatus vof ſaugar tau groten Staats⸗ 
ackſchonen harren von en Plaue weggeraupen. Dorbi 
uiwe ſek in Heumaken, Uplaén un Afrecken, Deichen 
un Koorenreinemaken, dat hei dat alles ut en Grunne 
vorſtund, wei ein, dei daderbie uppewoſſen is. | 

Do hei aſſen Dokter da up holen moſte, ine 
gladde Hänne tau hebben, ſau draug hei bie Das 


un bie Nacht Hanſchen. Dadurch kammet, dat hei 


ſaune weiken Hänne harre, dat, wenne ein bi 

Duiſtern inklappe, nein Minſche den Underſchied 
bimerke, off et ne Fruensperſon or en Manns— 
miuſche was, un dat hei de fienſte Operatſchon, wei 
et Staarſtäkent un dergliken mehr, maken könne, ſau 
zart, dat et de Patſchenten bienah nich ſpören. 

Tau ſienen Reiſen up de Derper benutze de 
Dokter twei grote Hunne, anſtatts Päre vorteſpannen, 
un wennt Sleenbaane was, lait hei ſek up twei 
ſieen Slickeren lank utgeſtrecket dorch de Hunne 
trecken. Taudecken dee ſek denn bie groter Külle 
mit tehopegenaieten Zeegenfellen. Wenn hei ook 
ne⸗imals in de Wärtshuiſer gunk un ok nich Kaarten 
un Skat ſpeele, ſau harren er de Luie doch gruiligen 
Reſpekt vor wildeſſen, dat hei grof was for de 
groten un rieken Buern un leiflich mit den Kranken 
un kleinen Luien ummegunk. Sau kam de Dokter 
tauleſt in grote Kundſchop un harre veel Tauver- 
truen bien Luien, do hei ſe flietig biſochte, un ſe 
ook nich overſette. 

Sau kaimen de Patſchenten ein nan anner un 
ſäen, ſe wollen mal tau ene komen, nahdem dat ſe 
all veel grote Dokters ebruket härren, ſau wollen ſe 
nu ene ehr Tauvertruen tauwennen. Do was nu 
vok te Langeßen ein von den Hittenluien, dei nahr 
Julichhitte bie Aſtfelle gaaet, hei heit Heinrich 
Swarze mit Namen. Et is all lange leiwe Jahre 
her, dat hei lewe, un veel Water is all inner Innerſte 
dalefloten, ſeert der Tied, un veele Kinner fünd 
edofft un groteworren un wedder awweſcheidet, awer 


et jünter jetzund noch veele, dei ne ſek erindert un 


ne kennt häwwet. 

Heinrich Swarze was en rechligen, guen, flietigen 
Inwohner, wo nein Minſche wat up tau ſäggen 
harre; hei beſat en klein Huiſeken mit en bettchen 
Acker un hailt ſek en paar Käue un en paar Zeegen 
un Schape; Kinner harre nich un lewe mit ſiner 
Frue ſau recht gemuitlich un inn Wollſtanne. Awer 
ſau we⸗i jedween Minſchen mal wat tauſtöten kann, 
hei mag ſau ſimpeln lewen, as et man angait, et 
paſſe⸗irt ne unvorſaiens wat, un de Süke bifällt ne. 


Upper Nahwerſchop up Stichnoth's Howwe harren 


ſe et Swineſlachtent for, un do bidden ſe Swarzen 
tau in. Bi ſaunen Slachtefefte iſſet inner Mooe, 
dat en bettchen veel egetten un bok edrunken werd. 
Dorch dat owerleiige Nödigen un Bruien harre 
Swarze, dei ſüß jümmer nöchtern was un ſek ſin 
Lewe nich owerlaud, et mochte ſien in Eten or 
Drinken, ſek de Mas owerlaön mit Steeke, un do 
harre hei häufig kold Seutebeir daderup genoten. 
Et duere nich ſau lange, do feule ſek Heinrich un— 
päßlich inn Liewe, un dat namm jümmer tau, hei 
was gans upgeblafen, un et Lief word ne dicke un 
ſtramm we⸗ ne Trummel, losweren konne boben un 
bok unnen niſt, un et Upſtötent ſtund ne harre vor, 
dat et ne wolle dat Harte afſtöten. An leſten Enne 
ſmult ne de Stichnöth'ſche ſtillen Fridagsbottere, dei 
ſe noch inn Schappe ſtaan harre vonte Jahr, in 
warm Water, wat en vorzuiglich Middel ſien ſall 
bi ſaunen Taufalle. Et hulp vok fluck, kume harret 
daleſloken, ſau gunk et boben los un jlaug bok döent 
dorch, datte dadorch lichter word. Den anderten 
Morgen was Swarze awer noch nich fullenkomen 

hergeſtellt un moſte naen Dokter in Goslär ſchicken. 
De Hittenluie wörren nämlich tau den Male den 
olen Dokter Mildern tauedeilt, wildeſſen dat dei in 
groten Raume ſtund, un in Langeßen alle Näſe 
lang en anner was. 

De Dokter kam aber faken erſt in en paar Daön, 
et kam bok for, dat hei herkam un kam gar nich, 
datau was hei in Stanne, indem dat hei veel umme 
de Hand harre; ſau vorſchreiw hei Swarzen wat 
un harre ne garnich eſaihn. Nu mogte dat villichte 
et Gegendeil eweſt ſien, ver de Krankheit harre jet 
verolderd un was innewörtelt, Swarze was un 
bleif krank un word ſükſch, hei ſluire man ſau un 
ſwanke aſſe we⸗i en Schatten, dorbi feule, dat et ne 
we⸗i en Zintner in der Maas lag. Wenn hei wat 
att, ſau bekamm et ne flecht, un hei harre ſtets un 
ſtännig en Bullwarken in en Liewe, dat et wer 
upper Strate heren kunne, wenn Swarze in ſienen 
Huſe was. Alles Bruken hulp un nutze nich. Do 
hei inſach, dat de Dokter in Goslär ene nich hilpen 
kunne, gunk hei nah Slame un vok nah den Luten⸗ 
dählſchen, nacher biratfrage ook den Felſchär in 
Wetteborm: et word jümmer dulder in ſienen 
Liewe. Teleſt kamm hei up den dummen Gedanken, 
hei mößte en lebendig Deirt bie ſek hebben; denn 
düt könne nich mit rechten Dingen taugahn, denn et 
wörre doch for jedes Dinges Rat in der Welt, wenn 
et düt nich wörre, un dat lait hei ſek nich utreden. 
Siene Fome⸗llig aber wollene da nich henlaten, un 
ſtundne nich bi, un daderower word hei gans 
twievelmeuig. In ſiener groten Qual gunk hei book 

nah Lampen in Goslär, wat freuer en Schauſter 
was, awer nahgaens tau groten Raume kam, nah⸗ 
deme dat de Könnig un de Könniginne von Han- 
nover ſek von ne kore⸗iren laiten. Lampe lache 
Swarzen wat ut un wieſe ne annen Dokter te 
Langeßen, wo hei gliek von Anfang an ſek härre 
moſt an holen, denn dat wörre en Mann, do haile 
hai grote Stücke up. 

Up dei Art kamm hei nun na den Doktere un 
hanthe⸗ire un lamenthe⸗ire datt ene ſaun Unglücke 
möſte bidräpen, dat hei möſte ſaun Gruil von Beiſte 
mit ſek herümmer feuren un könnet nich quiet weren; 
un et Slimmeſte wörre, dat et ne nein Dokter wolle 
glöwen un kore⸗ire ne jümmer up annere Krankheiten, 
dei hei garnich an ſek härre. Dat Deirt, wat hei 
bi ſek härre, dat laite ne bi Dae un vok et Nachts 
nich rauen un nich raſten, et huile un ſtöke all 
Underlaat; de Weihdae vorlaite ne neinen Ogenblick, 
eten könne hei niſt, un hei wolle et vof nich, dat 
Deirt wörre ſau hungerig un naime ne alles vor 
der Näſe weg, ſau we⸗i wat in de Maas kaime, un 
hei mößte ſek denn von den Gruile ſienen Drecke 
nehren, den et von ſek gaiwe; ſau wolle hei garniſt 
mehr tau ſek nemen, un wenn hei vok dadorch möſte 
vorſmachten. Annere Luie, dei niſt härren, klagen 
daower, dat ſe ſek nich ſatt eten können, do de 
Kautſchon un de Anbitſchon ſau düer wörre; hei 
härre wat tau kauen un vok antaubieten un härre 
dei veele Schinke un Woſt hängen upper Böhne 
von twei fetten Swienen, awer tau ſek nemen dröfte 
hei niſt. Offet woll könne en grötteren Tauſtand 

for en Minſchen gewen, dat hei ſau veele Guiter 
härre un könne niſt dadervon geneiten un möſte 
geſunnen Liewes ut Hunger ſtarven. Done beſchreife 
den Dokter genau, wat dat Deirt for en utver— 
ſchämtes Wäſent an ſek härre, wörre niſt vorhannen 
in der Maas, ſau fraite et daderanne, dadorch härre 
hei jümmer ſau unvordräglige Weihdas, un nacher 
fänge et an tau hüppen un draie ſek allenthalben, 
as wenn et wolle dorchbräken. „Un ſe könnt et 
glöwen, Herr Dokter,“ ſächte, „wat dat Beiſt klauk 
is, wenn ick mek upper Hitte taun Freuhſtücke hen⸗ 
ſette un griepe nah den Brotbuiel, denn ſau merket et 
dat all, un denn häwet et ſek un briſtet ſek un ſuchtet 
nah ſiener Narunge. De Worm mot gar neinen 
Slap häbben, ſüs laite mek mal ne Stunne vor⸗ 
lüftig, awer nee, hei dait et nich; ek bin mien 
Lewent ſau ſatt un meue, un wenn ek von Sei 
neine Hilpe kre⸗ie, denn ſau mot ek mek en Leed 
andaun.“ De Dokter ſach ut düſſe Rede in, wat 
hei for en Geiſteskind vor ſek harre, un wo et mit 
Swarzen biſtellt was. Hei ſach in, dat Swarze up 
den höggeſten Grad en Hypekonder un up de Art 
we⸗i en Hiſtoriker was, un dat ſiene Inbildunge all 
ſau innewörtelt was, dat hei up ne origenäre Wieſe 
nich meer tau kore⸗iren ſtunt. Bi alledeme vor— 
ſochte hei teerſt up alle mechlige Art, Swarzen von 
ſienen Glowen aftaubringen, awer düſſe beduerlige 
Tropp harre ſek dat all tau feſte in den Kopp eſettet, 
un et ne weer uttaureden, was hei nah ſiener 
Meinunge nich kumpawel in Stanne tau ſien. 

Um alle Sicherheit halben underſochte awer de 

Dokter Swarzen von Koppe bet taun Fäuten, vor⸗ 


zuiglich, do et ſek in den ſieen Liewe ſtark reege un 
en häufiges Boldern un Koldern tau vorneemen was. 
Do de Underſuchunge tau Enne was, harre 
ſienen Entiluß efatet un deile Swarzen midde, wat 
folget: 
Hei wolle nu ſiene Meinunge von ſek gewen, et 
wörre for ene un for Minſchenoogen nu unvor— 


borgen, dat Swarte en lewend Deiert in ſek härre, 


un hei wolle dat ower ſek nemen, ene davon tau 
erlichteren un et an Daöslicht tau halen. Düt wörre 
allerdinges noch nich un ne⸗imals utefeurt, un hei 
härre in den Bäukern, wo hei doch veel inne 
ſtude⸗irt härre, niſt un neinen Vorfall uppefunnen, 
dat en Minſche en lewend Deiert, un ein, wat ſaunen 
Geiſt biſaite, bi ſek efeurt härre; de Kinner twarſt, 
forut, wenn ſe lütjek wörren, denn ſau ledden ſe 
woll dorch den Spaulworm un dorch Schewewärme, 
un de groten dorch den Bandworm, dei en Minſchen 
heilloſe Pien könne andaun, awer dat wörre mit 
düſſen Ungetuime, wat hei in ſek härre, nich in 
Vorglieck tau ſtellen. 

Wenn hei, Swarze, dat vorlange, denn ſau wolle 
hei düſſe ſware Sake owernemen, awer hei daie dat 
nich up ſien eigen Re⸗iſeko, indem — do folldne 
Swarze int Geſpräche un ſäe: „Vergetten ſe ere 
Rede nich, Herr Dokter,“ ſäe, „wat danah kummt, 
dat gait up miene Kappe. Ein von öſch beien mot 
ſtarven, dat Deirt ver ek, dat Gruiel hat mek de 
Jaare ſaune Smaheit annedahn, dat ek et Lewent 
nich länger draͤn kann, wenn ek da nich von befrieet 

were.“ „Indem,“ faur de Dokter foort, dat et up 
Lewen und Dood günge, ſau wolle hein neine Nacken— 
ſläe dadorch hebben un wältere de Verantworunge 
von ſek aff. Taun Enne wolle hei nu Swarzen 
utenanner ſetten un vorduitſchen, up wekke Art un 
Wieſe ſien Vornemen wörre, dat ſe taun Zwecke 
kaimen. Dat Deirt ſaite in der Maas, underwielen 
kaime et oof en Deil ſieer int Lief tau ſitten, wenn 
et meue wörre von all den veelen Eelwarken, wat 
et daie. Von boben wörre da ſlecht antekomen, un 
utbräfen könne et Swarze nich, wieldeſſen, dat et 
tau dicke wörre, ſau könne et nich dorch de Stroote. 
Sau wörre nun nein ander Middel, hei möſte den 
Diere von unnen ſeuken bitekomen. Dat et nu wieer 
int Underlief kaime, ſau möſte Swarze den Dag, 
eir hei ankaime, wat inneemen, wenn ne dat uppen 
Kopp geräue, denn ſau wörret bitäuwet un günge 
in den Liewe daal, un denn könne hei et te faten 
freien. Düt wörre allerdings nich ſünder häufige 
Weihdage tau bewarkſtiddigen, indem hei dadertau 
möſte mit der Fuſt int Lief gahn un denn dat ganze 
Ingedeume ower den Arm trecken, bet dat hei an 
dat Gedeirt geräue; dat aber denn tau packen un 
tau faten wörre et Meſterſtücke, un davor grue ene, 
denn wer könne davor inſtaan, dat ne de Worm ver 
wat et ſüs for en Geſchöpfe ſien könne, bi der 
Duiſterniſſe in den Finger beite un laite ſien Gift 
ut un make ne unglickelig. De groten Smerzen, 
dei eientlich nich tau entmeiden ſtünnen, wolle de 
Dokter ene awer afnemen, hei ſölle von der ganſen 
Operatſchon nein Spier gewaar weeren, do hei ne 

wolle woren upruken laſſen, datte inſlaipe un ſlaipe 
ſau ſeute, as wenne up Vader Abrahams Slippe 
ſitten deee. 

Done ſäe Swarze, hei feule ſek vorhöchtet un 
all ganz ſtark, dat ne de Dokter ſaunen guen Troſt 
gaiwe, un denn ſau fraug hei ne noch, wonneir 
datt de Sake ſölle for ſek gaen. 

De Dokter twöre ne an, hei wörre nich awer— 
glöwſch, awer ſienen Gefeule nah wörre et an— 
gemeſſen, dat ſe datau den Himmelfahrtsdag naimen, 
denn wenn et ſcheif günge, wo hei nich for inſtaen 
könne, ſau ſtünnen for Swarzen de Himmels— 
poorten open. 

Sau gung Heinrich Swarze upgeheitert un vull 
guen Troſt nah Hus; ſiene Inbildunge was nu up 
en gues Bleek eplantet. 

Do ſchicke de Dokter nah den Balbe-ire, wat 
ſiene rechte Hand war; dei harre ne all truilich 
bieſtahn in veelen twiewelhaftigen Saken, un was 
den Doktere behilplich taur Hand eweſt. Hei wuſte 
von allen, wat innen Därpe ſchoch, guen Biſcheid, 
doer nein anner Balbe-ir inne was. Bie den Bal⸗ 
be⸗irent fraug hei de Luie up ne klauke Art ut, 
datte alles erfaur, wat forgunk, hei was ſaun Bal— 
beir, wo Horaz ower ſchrift: omnibus est notum 
lippis tonsoribus atque etc., dat het: jedes ole 
Wief un Balbe⸗ir weit et. Doderbi was hei awer 
vorſwegen we⸗i et Graff, wenn et ſien moſte, un de 
Dokter konne ne alles drieſtig anvortruen, wenn 
dat benödigt was. Nu ſette hei den Balbe-ir ower 
de ganſe Angeläenheit in Kenntniſſe un klare ne up, 

wat ſiene Afſicht wörre; do hei helle was, ſach hei 
dat lichtferdig in un nam et vok up, forſprook vok, 
in all ſienen Lewente nein Woord tau vorleiſen, 
denn dat ſaige hei in, dat dat ganſe Vornemen un 
de grote Uprichtunge for niſt un wedder niſt 
wörre, un dat hei un vok gliekerwieſe de Dokter 
mank de Weſpen könne geraau, dat ſer beie grote 
Witlöftigkeiten von härren. 

De Dokter beüpdrage ne nu, up den Dag vor 
Himmelfahrt ne friſche Schapſaule antauſchaffen, dei 
möſte hei ummekrempeln, dat et innewennige na 
butten kaime, un afwaſchen. Den Darm möſte aber 


uter Stadt halen, indem dat de Slachters in 


Langeßen niethieren wärren. Ook twei lütte Uitſchen 
wörre hei benödigt, awer ſe möſten friſch uppen 
Beinen ſien. Do ene bikannt wörre, dat de Bal— 
be⸗ir underwielen Forellen aite un vok de Kenntniſſe 
härre, up wekke Art ſe lichte un ook for ummeſüß 
tau kre⸗ien ſtünnen, ſau ſölle up den wiſſen Tag en 
groten Fiſch anſchaffen, un an ene de Blaſe afle-iweren, 
et Fleiſch könne hei ſülweſt biholen, do hei dat 
geren aite. 

Un dat alles ſchaffe de Balbe-ir unvorzuiglich 
an un brochte et naön Doktere. 

Den anderten Tag, ne Stunne vorhen, eier dat 
hei Heinrich Swarze harre henbeien laten, dat 
hei mit den Balbeire kaime, ſette ſek de Dokter hen 
un fawerze⸗ire dat labendige Deirt, wat hei Swarzen 
wolle uten Liewe trecken. Den Darm bund hei an 
einen Enne tau mit en finen Fäm un bilde en 
runnen Kopp daderan. Nu lait hei von der openen 

Halwe de eine von den Uitſchen herinfallen un ok 
en Deil Water, ſneure den Darm af, ſau dat ſe en 
lüttjen Speelrum bihailt; denn ſau kam de Fiſchblaſe, 
do harre de Dokter up ne geſchickete Wieſe ſtarken 
Speiretus innegoten, un fe wedder vorſloten. 
Bifeſtiget word ſe dorch en finen Fäm, dat ſe nich 
könne wieken; teleſt kam de tweite Uitſche un wedder 


en Deil Water, eier de Dokter et Enne taubund; 


tann Sluſſe trecke up der Fettſtriepe bet taun Swanze, 
den hei utefranſet harre, dat et utſach, we⸗i en 
Sweif, ne breie ſwarte Striepe. 


De Dokter freue ſek bannig, we⸗ he dat gruilige 
Ungetuim bitrachte, wat hei nu wolle vor Minſchen⸗ 
bogen ut Swarzen ſienen Liewe ant Daäslicht halen; 
awer hei harre neine Tied mehr ower, weil hei in 
der Furcht ſtund, dat de Uitſchen et Lewent nich ſau 
lange bihailen, do ſe doch de Operatſchon erſt möſten 
dorchmaken un overſtahn. 


Swarzen harre de Dokter in der Freue ſchont ne 
Sorte Slummergedränke geneiten laten, umme den 
Worm intaufläpern, et was awer en Middel, dat 
et Kolderent en Schuer ſek ſtödde, dadorch dachte 
denn Heinrich, de Worm laie in en Draußele un 
rege ſek nich. 


We⸗i nun de Dokter un de Balbe⸗ir int Hus 
kaimen, laiten ſe gliek alle Fenſter upſparren, dat 
friſche Lucht vorhanden wörre. Denn ſau ſprok de 
Dokter Swarzen guen Troſt tau un ſtelle ſiene 
Reddunge in Utſicht, un hei glöwe, dat hei mit den 
leiwen Gott ſienen Biſtanne un dorch den Andeil 

von guen Minſchen von ſiener Leidenſchaft ſolle be— 
frieet weeren. | 

De Anbihörigen weenen, dat ne de Thranen 
pieplings de Näſe dal laipen, awer Swarze fate 
ſek un ſäe, hei wolle ſek in alles fuigen, wat de 
leiwe Gott ower ene bifloten härre, un datau ſächte 
de Doktor Amen. 

De Frue un etlige Fruenslüde güngen nu in de 
lütte Stuwe hinnen, un de Balbe⸗ir ſlot de Döhr 
tau. Swarze trecke de Hoſen ut un make ſek luchtſen, 
dat hei ſau recht leſchehr was un moſte ſek lank up 
et Kanebee läggen. 

De Dokter lait ne nu up Kloriform ruken, wat 
hei ne under de Näſe hailt, un do flaip hei peh a 
peh in. (Düſſe Art von Slapmiddel was in den 
Jahre erſt uppekomen un de mehreſten Dokters 
kennen et noch nich.) 

Done ſette ſek de Dokter for ne hen un fong 
an, Swarzen et Lief te knäen un tau kwarken un 
tau kniepen, dat hei an den Buke ganz blau word. 
De Paſchente feule da niſt von un harre da niſt 
ower un rege ſek nich emal; de Dokter harre dorch 
düt Tracktemente in Utſicht, dat Swarze ſölle nah 
der Operatſchon ne gelinne Weihdae feulen, indem 
hei ſüß neine grote Vorſtellunge gewunnen härre, 
un härre ſe nich for wat Grotes anneſaihn. Uter⸗ 
deme moſte en Deil Tied vorſtrieken, denn wenn et 
tau raſch gunk, denn ſau härren ſek de Frünne da 
vok neine hoogen Gedanken ower emaket. 

Swarze ſlaip ſeute hen. Do nam de Dokter ut 
ſiener Taſche dat Glaas, wo hei den Worm inne 

ſitten harre, laitet dorch den Balbeir öffenen, un dei 
gaffet ne in ſiene Hand. 

Wer et Dokterend eleert hät, dei weit nu, wat 
kummt, un weit oof, up wekke Art de Kunſtworm 
in Swarzen ſien Lief kam, ek draf et nich mehr taun 
Anſchiene bringen, indem ſek mannig ein daderan 
ſtöten könne, un ek wolle doch nich geren mine leiwen 
Leſers voren Kopp ſtöten; uiwrigens hole ek ſe for 
ſau gelehrt, wenn fe book nich Melleze⸗in ſtude⸗irt 
häwwet, dat ſe ſek könnt ne lichtferdige Vorſtellunge 
dadervon macken. 


Nu harre Swarze werklich un ſünder allen 
Twiewel en labendig Deirt in ſienen Liewe un ſau⸗ 
gar twei, do de Dokter den duwwelten Worm ſau 
hoog we⸗i ichſtens mechlich, harre innewennig hen 
prakteſe⸗irt. 

Dae Bitäuwent harre de Dokter all en gans 
Schuer anſtahn laten, un do wake Swarze up, we⸗i 
de Dokter de Operatſchon harre te Enne brocht. 


Do ſprok hei Swarzen an: „Jetzund is jue 
Leidenstied tau Enne, ek hebbe nu dorch vele ſware 
Bimäuunge dat Deirt herunderebrocht, awer do et 
ſcheir ſau wiet was, dat ek et wolle gans an mek 
nemen, gunk et mek dorch ſiene Smiedigkeit mank 
den Fingern weg. Et ſit awer all gans unnen, 
gadi nu man hen, wo en geſund Minſche alle Das 
hengait. | 

Do reip Swarze up en Mal: „Ek feule dat all, 


dat et kummet“, un ſprunk up, dat hei up den 
Emmer kam. 


. 

Ut den Geräuſche, wat ſek nu vornemen lait, 
ſaigen ſe alle in, dat et tau Das komen was. 

Mit groter Geſwinnigkeit reit de Doktor Swarzen 
von den Sitze weg; do namme den Emmer un 
brocht ne vor et Fenſter. Nu fate dat Diert ielig 
un drücke et in der Midde, dat de Blaſe, wo de 
Spe⸗irichtus inne was, moſte baſten. Up einmal, 
wei ne de Spe-irichtus up et Lief kam un fratt, 
füngen de Uitſchen, dei vorher all en bettchen ſwak 
wörren, in erer Behuſunge an te hüppen un te 
danſen, dat ſe hoch in de Lucht hucken, as wenn ſe 
nich rechte klauk wörren. 

In den Omente moſte ielig de Balbe⸗ir Swarzen 
herleien, indem dei noch up ſwacken Fäuten ſtund, 
un denn reggele de Döhr up un reip de Fruens, 
dat je dat Wunner jüllen bitrachten, denn lange 
konne dat Speelwark mit den Uitſchen nich duern, 
indem dat ſe dorch den genotenen Spiretus 
moſten biſopen weren un taun Stillſtanne komen. 

Nu fällen ſe allehope ut der Betrachtunge inne 
Verwunderunge un erſtaunen ſek, un ein, wat en 
Katholſch was, reip ein hinder et anner: „Jeſſes, 
Marie, Joſeffe!“ un Swarze ſchrie un weene for 
groter Freude un nam den Dokter in ſienen Arm 
un herze ne un kiſſe ne, ſau utgelaten was hei. 

De Balbe-ir namm den Emmer un ive-ife allen, 
dei anweſent wörren, dat Deirt, wat nun nich mehr 
ſau häufig ſek rege, wäendeſſen dat den Uitſchen de 
Spiretus innen Kopp ſteegen was; hei ſtelle ſek 
awerſt jümmer ſau, dat ſien Schatten in den Emmer 
fäll, dat je nich ſöllen den äuſeren Bu un de inder⸗ 

lige Biſchaffenheit von den Worme wahrnemen. 
Taun Anfaten melle ſek nein, weil ne dafor grue, 
un weil ne villichte düchte, dat he nich reine was 
un bok rook. | 

De Dokter fette dat den Luien utenanner, ſaun 
Art Geſchöpfe könne ebenſauwennig in friſcher Lucht 
lewen, wei en Fiſch, wenn dei ut en Water enomen 
wörre, do dat ſien Lewenstraktement wörre. Wenn 
ne wer da herut naime, denn ſau möſte den Geiſt 
upgewenn, un up dat nämlige wörre dat in düſſen 
Falle. Dat Deirt wörre dood. 

De Balbe⸗ir moſte et nu in en wiethalſig Glaas 
mit en groten Proppen ſchüdden, wat hei den An⸗ 
ſchiene nah taufällig bi ſek harre, nahdem hei et 
mit reinen Water harre awweſpeulet, un denn gaff 
er de Dokter Spiretus up, bund et feſte tau un 
ſetter en Seegel up. 

Hei gaff Swarzen tau vorſtahn, wenne nah Hus 
kaime, wolle hei den Worm mit en Breiwe, den hei 
ſchriewen wolle, nah Barlein an den höggeſten 
Profeſſer ſchicken, dat dei ne underſöchte un klare 
ne dorch ſien Gutachten daower up. De Balbeir 
möſte dat noch vanawend nah Goslär bringen, in⸗ 
dem te Langeßen dotaumal noch neine Poſt was. 

Swarze un ſiene Frue konnen ſek vor Freuden 
garnicht bargen, hei feule ſek ſau lichte, we⸗i 
en Väggel in der Lucht, dat Bolderent un 
Kolderent härre ſek gans entlaten; wenne ſek vof 
noch ſwak in Buke feule un ſauteſäggen, as wenn 
ne ein up en Liewe mit Trummelſtöcken härre vor⸗ 
boomehlet, dat möchten woll de Nahweien ſien, 

Dadorch, dat ne de Dokter härre ſcharp moſt aus 
griepen, dat wolle ſek woll bi korten gewen. 

In düſſen Falle geſtund ſek de Dokter tau der 
ſülftigen Meinunge un ſäe dat ovof. 


We⸗i nu Swarze harre von den Doktere vor— 
noomen, wo hei ſek vorholen ſölle, un de Dokter 
un de Balbei-r wollen dat Hus vorlaten, ſäe 
Swarze: „Teuwen Se noch, ein Woord!“ Do dreie 
ſek umme, make de Schappdöhr up un kreich ne lanke 
Rulle, wo harte Dahlers inne wörren, herut (hei 
harre ſek dat all taur Halwe eläggt, up den Fall, 
dat et gelicken ſölle) un rekke dei den Doktere hen, 
indem dat hei ſächte: „Dat hebbe ek Sei dafor 
tauedacht, dat Sei mek ehulpen häwwet.“ De 
Dokter trecke ſek awer taurügge un nam et nich 
un twöre ne up hochduitſch an: „Mein lieber Freund,“ 
ſächte, „ich bin durch das Glück, welches mich bei 
dieſer ſchweren Sache begleitet hat, mehr als belohnt 
und werde meine Freude außerdem noch durch einen 
Akt der Wohlthätigkeit zu erkennen geben. Es würde 
meinen Anſichten nicht entſprechen, von Euch eine 
Belohnung anzunehmen, weil ein ähnlicher wunder— 
barer Fall ſich ſeit Adams Zeiten nicht zugetragen 
hat. Überhaupt giebt es gar keine Taxe, in welcher 
ein ſolches Unternehmen vorgeſehen und in Berück— 
ſichtigung genommen ſein könnte.“ 


„Up den Fall aber,“ fuige hentau, „dat jü den 
Balbe-ire wat taukomen laten wilt, do bin ek geeren 
von taufreen, indem dei mek forſchen Biſtand 
eleiſtet hät.“ 

Do kreich de Balbeir ne Hand full harte Dahlers 
un freue ſek, as wenne en Lork anne Stricke härre. 

De beien vorafſcheiden ſek mit den grötteſten 
Ehrenſt un güngen nah Hus. Inderlich lachen ſe 
awer, dat ſe ſek moſten den Buk holen. | 

Et was guet, dat Swarze dat nich wußte un 
heere, wat ſe mit enanner ſpröken. 


Den Awend moſte de Balbeir nah Goslär mit 


den Breiwe un den Glaſe, wo dat Deirt inneſatt. 
Hei brocht et aber wedder taurügge. Up en Henwäe 
zeige dat allen Luien, dei ne mötten, up en Herwäe 
kreich et nein Minſche tau ſaihn, aber fortellen deie 
daderower, wat hei härre upper Poſt for Ge⸗— 
ſchäfte hat. 

De Dokter ſmeit de ganſe Beſcheerig up de 
Miſche. 

Do hei Swarzen den anderten Morgen wolle 
biſeuken, un ſek erkunnigen, wo hei ſek befunnen 
härre, ſau was hei garnich inne, un ſiene Fru vor— 
telle ne, Heinrich härre ſek ſau lichte un ſau woll 
efeult, un ſe härre ne nich upholen könnt, hei wörre 
nar Hitte gahn. „We⸗i ſind ganz glickelig,“ ſächte 
ſe, „dat hei ſiener Qual entlediget is, awer hei hätt 
noch en Bidenken, wat ne biſwäret. Utlaten dait 
hei ſek daower nich.“ 

Do gaff er de Dokter tauvorſtahn, bi korter Tied 
wörre hei ſek vormauen, dat hei Nahricht von 
Barle⸗in kre⸗ie ower dat, wat hei doorten henne— 
ſchicket härre, ſau balle we⸗i dat bie ehne indröpe, 
ſau kaime hei her un wolle ne dat vorleſen un 

middedeilen, hei wörre ſicher, dat et wat Gues 
wörre, un Swarze denn ſien Bidenken entlaite. 

Swarze gunk nu nach ſiener Arbeit Dag for 
Dag un was luſtig un geſund, blot hei was noch 
ſaun bettgen annegreppen un ſwak in den Liewe, 
wo ne de Dokter harre folkeret un ekneppen. 


Feertein Dae wörren all vorfloten, ſeert dat 
Heinrich Swarze offere⸗irt was, un de Luie harren 
ſek all wedder taur Raue begeeven ower all dat 
Geſpräche, wat wäen düſſen Vorfall efeurt was, do 
dachte de Dokter, et wörre nu woll de paſſige Tied, 
dat de Nahricht von Barle-in ankaime. 


Tau düſſen Zwecke nam hei en Affdruck von 
ſienen Atteſtaten, datte kreegen harre, wei hei in 
Barle⸗in taun Dokter word emaket; dat Bläd was 
mit groten Baukſtawen biſchrewen un den hänger 
bok en groot Seegel an. 


Dat foole in de Längs un in de Tweer un ſtok 
et in en groten Umſlag, wo ſien Name un oof wo 
hei wohne, upſtunt. 

Den Balbe⸗ir harre de Dokter all't Morgens 
nah Swarzen ſienen Huſe eſchicket un harre ſiener 
Fru de Botſchaft laten henbeien, den ſülftigen Nahm⸗ 
dag, wenn Swarze upper Hitte Schicht emaket härre, 
denn ſau wolle hei komen un leſen de Schrift vor, 
dei ne de Profeſſers ut Barle⸗ n härren taukomen 
laten; je ſöllen vok ere ganſe Fründſchop datau 
inlaen, indem hei et geren ſaige, dat dat, wat hei 
vulltrecket härre, under de Luie kaime, vorzuiglich, 
weil et ſau glickelig wörre awwelopen. 

Do de Dokter henkam, was et ganze Hus bull, 
un ſe drängen ſek vor der Huspoorte, dat ſe ſöchten, 


midde int Hus to gelangen. Düt was den Dokter 


vull leif, indem up dei Art, wenn ſe ſek drängen, 
nein einzig konne dertau kommen, den Breif nächer 
in Ogenſchien tau nemen. 


Nu tratt de Dokter up un foole ſien Pope⸗ir 
utenanner. Teerſt ſprook hei awar einiges taur In⸗ 
leidunge, un denn fong hei an tau leſen: Quod 
bonum felix faustumque sit... ſau las hei 
nu etlige Reegen tau, underbrook ſek awer up en 
Stutz un ſächte: „Luie, Luie,“ ſächte, „ek forgette 
gans, dat ji in den Latinſchen nich ſau läufig weſet, 
ek will jüch dat nu vorduitſchen.“ 


Nu vortelle hei den Luien meer as dat hei ne 
Rede daie, nahdem dat ſien Breif un dat Glaas in 
Barle⸗in wörre annekomen, härren je de ganjen 
Profeſſers tehope raupen un härren dat Beiſt up 
veelfältige Art un Wieſe innewennig un doof butte⸗ 
wennig underſocht; do ſtimmen ſe alle owerein, düt 
wörre et erſtemal, dat ſauwat ſek härre taudragt, 
denn in den Bäukern ſtünne da noch niſt ower 
anneteiket. Un book in den Vorſammlungen, dei doch 
grot wörren, härre ſek ſaune Art von Bildunge nich 
an dräpen laten. Se freuen ſek ungeheuer, un ſe 
wollen den Dokter dadertau gradele-iren, dat hei dit 
härre ſau glicklich vullfeurt. Taur Anerkennunge 
ernennen je ene taun Eren⸗Dokter von Barle⸗in, un 
taun Tuigniſſe ſtellen ſe ene düſſen Breif ut un 
ſetten er et groote Staatsſeegel under. 

Done entſtunt ne grote Freude under den Luien, 
un ſe kaimen un ſchüddelden den Dokter beie Hänne. 

Un denn zeige ne book noch ſienen Namen up 
den groten Pope⸗ire, dei mit groten Baukſtaben 
utedrücket was, namm et denn wedder tehope un 
ſtok et in de Boſttaſche. 

„Bienah,“ ſächte do, „härre ek doch noch wat 
forgetten, wat er inne ſtait. Se ſchriewet noch, tau 
allen Owerfluſſe wollen ſe noch bimerken, dat ſe dat 
Geſchöpfe härren for en Männeken bifunnen.“ 

Kume harre de Dokter düſſe Wore uteſproken, 
ſau kam Swarze up ne angeftörtet un nam ne innen 
Arm un ſäe, düt wörre noch ſien grötteſte Bidenken 
eweſt, wat hei ehat härre, un wo hei härre konnt 
nich for tau gue weren, dat et villichte en Wieweken 
eweſt wörre, un dat dadorch villichte noch en Deil 
Lüttge in ſienen Liewe ſek upheilen, un dat dadorch 
dat Speelwark von friſchen wedder losgünge. Nu 
wörre hei awer frie un vorlichtert, un hei wüßte un 
wörre vorſichert, dat hei vorſchont bliewen dee un 
blewe geſund. 

De Luie güngen nu met groten Freuden utenanner 
un ſproken dat allerwechen ut, wat ſe eheert harren 
un vorbreien et. 

Dorch düſſen Taufall kreich de Dokter groten 
Anloop un gewunt dodorch veel, awer da harre hei 
nich veel ower un make ſek da niſt ut, denn ſiene 
grötteſte Bilohnunge was, dat hei dodorch in ſek 
feule, hei härre den unglickeligen Minſchen, dei ſek 
harre wollt et Lewent neemen, taun glickeligen un 
taufreenen Minſchen emaket. 


6 54 


Heinrich Swarze vorhale ſek in korter Tied, dat 
hei ganz geſund un ſtark word un lewe noch veele 
Jaare mit groten Freuden. Teleſt ſtorv hei anner 
Krankheit, dei hei ſek harre dorch ne Verküllunge 
tauetrecket. 


Enne. 


— ——— —— ? —ñ—— 


Vorlaten deip in Borgborme. 


k glöwe, et is nich ein Minſche in uſen leiwen 
& bronswiekſchen Lanne, dei nich all hät wat vor⸗ 
tellen heert von der olen Harzeborg, un de meereſten 
fünd er bok all eweſt; denn indem er de Iſerbane 
hengait, ſau hät wer gar ſaunen grooten Geldbuiel 
nich nödig, da alle Jaar mal hentemaken. De 
Städters, wenn ſe den heilen Winter in den ſtiemigen 
Straaten un den duiſteren Huiſern awweholen häwwet, 
willt denn, wennt Freujaar wärd, bok emal wetten, 
wo en Minſchen te Sinne is, dei in friſcher Barges— 
luft upwaſſet un daderinne lewet. Un de Buern 
un de Landliede, dä ſträuwet ſek ook nich, dat ſer 
mal henreiſet, ſau balle as ſe de Zuckerreuwe terecht 
ebrocht häwwet, denne komet fe mal up annere Ge⸗ 
danken, wenn je dä groote Luſtbarkeit von den 
Pärerennen middemaket, wo ſe künnt dat Geweule 
von Kutſchen un Kareiten anſichtig weren un dä 
groote Uprichtunge von Staat un Kleedunge bie den 
Fremmen. Wenn denne de Päre loopen häwwet, un 
et is er denn noch Tied, ſau verſuimet ſe nich, dat 
je nar olen Borg herup ſteiet. 

Da ſtund vor langen Tieen dat ſtarke Borgſlot, 
wo de olen duitſchen Kayſer henkaimen, und wo vok 
uſe bronswiekſchen Hertöge ſik tieenwieſe geeren up— 

hailen. Von doorten trecke Kayſer Hinrick de Veere 
nah Canoſſa, umme ſek den Papſt von Rom te 
Fäuten te leggen; allewiele ſtait er de Canoſſaſäule, 
dei upperſtund nich veel meer bedüt, un ſe wörre all 
vorgetten, wenn je nich ſau groot wörre un ſau 
gladde utſaige. | 

Wennen da boben upper Borg ſtait un kikket 
int lanke Dal, ſau ſuiten dä beien Oore Nieſtadt un 
Bünten an den Euwern von der Radau, dei ruſchet 
un bruſet, wenner gras veel Water inne is. Et 
Harte gait en Minſchen up, dei düſſe wunderhibſche 
Utſicht genüt: dä grooten Huiſer un veelen Villen, dei 
doorten ebuet ſünd ſeert ſaune twintig Jaare, midden 
in koſtſpeiligen Luſtgaarens un greunen Wieſchen upper 
Naheit von den hoogen ſchämmrigen Holtbargen. Et 
is, ſau te ſäggen, as wenn wer innen groten Smuck⸗ 
kaſten herinkikket, un wenner de Sunne up ſchient, 
denne kummet et den Kindern ſau vor, as wennt 
Winachten wörre, un je härren en reſſengrooten 
Gaaren under den lüchtenden Boome. 

De Nieſtadt ſtait allervorten in grooten Beraume 
dorch dat Sooltwark von Hertog Juliuſſen, wat ſe 
in den leſten veir Jaarteinten taun Sooltbas inerichtet 
häwwet; indem et Soolt buttewennig ſau deinlich 
taur Geſundheit is, as wie den Spieſen den richtigen 
Smack tau gewen. 

Innen Sloſſe te Bünten häwwet etliche Hertöge 
von Bronswiek tau underſcheldlichen Malen ſek upe⸗ 
holen, wenn ſe tau den grooten Driefjagden kaimen, 
dä ſe anberäumet harren. Beruimt is Bünten awer 
worren bie den hoogen un rieken Herren, dei tau 


/ 
/ 

eren Tiedvordrief un Genutzen de Päre upper Renn— 


bane loopen latet, dorch dä utnemend vorzuigliche 
Uptucht von Pären, wekke up den inſichtsvullen Bedrief 
von den Oberſtallmeſter v. Girſewald (hei ſtorf vor— 
leden Jaar) un dorch de kunnige Leidunge von den 
Geſtuitsmeſter Hofrat Hogrefe uppen Geſtuitshowwe 
tüchtet weret. 

Wennen nu ſau upper Höchte ſtait un ſuit dä 
beien Oore dichteken bie enanner liggen, as wennt 
eine Gemeine wörre, do ſöllen meinen, dat de Inne— 
wooners dorch dat veele, wat ſe mitenanner in den 
Verloope der Tied dorch Kreig, Verwuiſtunge, 
Peſtilens un Hungersnot all dorchemaket un eledden 
häwwet, ſau recht friedlich henlewwet. Dat is awer 
anners, as ein ſek dat denket, un de Büntſchen un 
de Nieſtädter ſind nich gaud up et anner te ſpräken 
un könnt ſek ſau te ſäggen nicht up et Fell kieken. 
Wenn ſe dat nich daien, härren ſe mannigeinen 
Vortel ehat un dat huite noch. 

Ek glöwe, dat düſſe unfründliche Geſinnunge all 
in den öldeſten Tieen te ſeuken is un daderut ſprote, 
dat de Nieſtädter ſtolt wörren wäen deſſen, dat de 
groote Kayſer Karel in den Schaulenros den Heiden- 
deinſt vortilget harre un doort ne Schaule un de 
erſte Kerke uprichten leit, dat et Chriſtendum ſölle 
power et ganſe Land lüchten. 

Done kamm de Tied, dat de Borg ebuet word, 
un denne de Nieſtädter veel mit den Borgluien te 
parten harren un bok up de Borg künnen taur Kerke 
in den Dom gaen, wo ſe dat Geluie von den ſilwernen 
Klocken taur Andacht henreip. 

Un gerad derentwegen düchten je ſek högger, 
as wei de Bünteſchen te ſien, indem dei man mit Veih 
un eren Ackere te kramen härren. (Dat düſſe ower⸗ 
leiige Inbildunge nich ringer worn is ſeert der 
Tied, dat te Fremmen von allerwechen her ere Geld 
nar Harzeborg ſlepet, let ſek lichtffeurig nawieſen.) 
De Büntenſchen ſäen awer dadergegen, in der Nie— 
ſtadt wörren niſt as Holthackers, Land härren ſe 
nich, un wenn ſe dat bettchen Kauhveih nich können 
int Holt driven, denn wörre garniſt dermidde los. 
Dütt verdrot aber de Nieſtädter döent, dat je öhre 
Kauhveih wollen minne achten, wo ſe ſau ſtolt up 
wörren; vorzuiglich up dat Luien von den Hupen, 
wat ower et Land in groten Beraume ſtund, do et 
dorch den Klockenſmed alle Freujaar awweſtimmet 
word. Wat den Büntenſchen öhre Kauhklocken an— 
bedröpe, ſau wollen dei er niſt anwennen, wat bie 
dene en Owerſtump ſien ſölle, dat wärre man en 
Halfſtump, un anſtatts den Biſlag härren je man 
Lammſchellen un Unnerbillers; dadorch kaime, dat 
ere ganſe Muſelke ſau wörre, as wenn de Jungens 
up ole kopperne Kettel ſläuen un up ole bleckerne 
Pötte. Vor ſaunen Larme leipen de Katten weg, 
un de Hunne ſetten ſek hen un huilen. Dat ſe ere 
Veih merendeils uppen Stalle behailen, da können 
je ook nein grot Beraumelſe von maken. De Böggels 
von den Kauhklocken ſtreeken ſe blaa un greun an, 
daderut könne wer all afnehmen, wat ſe vor ne 
Bildunge beſeiten. 

Un ſau harren ſe ſek in allen Tien wat annen 
Tuigge tau flicken. Done lait Hertog Julius tau 

Bünten grote Dieke annen Scharenbarge maken, 
umme ſiene angelechte Meſſinggeiterie tau bedriewen, 
un da gungen dei geſmackvullen koſtſpeiligen Saken 
dorch ganz Duitſchland un brochten veel Geld nah 
Bünten. Wie nu book et Gerichte boben von der 
Borg nah Bünten kam, un ok de Hofhaltunge dorthen 
vorlecht word, wörren de Büntenſchen boben uppe. 

Man plegt tau ſeggen: Wi de olen Väggels 
fleitchet, ſan piepet de junken, un ſau gunket bok bie 
öſch. De Krabbens un Jungens ut beien Gemeinen 
konnen ſek von olen Tieen her nich afſunderlich vor— 
draön, un ſe harren all unterlaat Slägerien unnernander, 
dat fe ſek hewige Slachten letwern, wenn je taufällig 
uppetanner ſtödden, or vok, dat jet ſek anſäggten. 
Vorzuiglich leiwen fe dat bien Oſterfuiere aftemaken, 
wenn ſe ſek umme de Heggen un et Gebüſche ſtrieen, 
wat upper Grenſe ſtund, dat ſe da wollen den Hupen 
midde uprichten. Dat ſchüht ſau vok noch heuitigen 
Dass. 

De Büntenſche Gemeine is inneparret naör Nieſtadt, 
un de Büntenſchen Kinner, dei taun Nachtmale ſüllt 


gahn, möttet ſek ſeert olen Tieen taur Parre doort hen 


begewen, wennt up Oſtern gait, umme dat ſe inner 
groten Kumfermatſchonsſtuwe de chriſtliche Lehre dor 
den Parhärrn künnt geneiten; un de Nieſtädter 
Kumfermanten komet denne ok up dei ſülftige Stunne 
naer Parre; wäendeſſen datt er nich nauch Kinner 
wörren, moſten je jümmer in einen Schorte vor— 
enommen weren. 

Dat kummt ja woll in annern Ooren book vor, 
un is nich tau verwunnern, dat ſek de Jungens ut 

verſcheidenen Därpen nich vordraen künnt. Awer 
dat ſe ſek bie ſauner Angelegenheit ſtrieet un balget, 
düt is uten Spore un is mick bie miner Lewetied 
noch nich vorekomen. Dene was et likeveel, of Kerke, 
of Parre, of de Herr Paſtor könne dartaukamen un 
verbeie ſe, mit einen Woore geſäggt, ſei harren er 
nein Arg ut, weiler neine Furcht inne ftoof. Sau 
leiwen je dat utnehmend, en gans Schuer eir de 
Lere angunk, ſek vor der Parre antaufinnen, un 


wennet ne up den Kerkhowwe tau kolt word, denn 


güngen ſe alltehope in de Parre, umme doorten, 
wat ſe voreharren, uttemaken. 

Un up düſſe Tied, dat ſe ſek künnen balgen, 
wörren ſe ſau vorpichet, dat ſe meinen, et wörre 
et ganze beſte bie den Lopend naör Parre, un wenn 
düſſe Taubröig nich derbie wörre, denne blewen ſe 
leiwer tehuſe un laiten de Lehre bie den Herrn Paſtore. 

Awer dorch düſſe Untucht un dat dulle Weſend, 
wat je bedrewen harren, moſten fe nu vok etüchtiget 
weren un te Falle komen; un dat ſchooch einen Dag 
midden in eren Larmen up ne Art un Wieſe, wo 
ſe ſek nich vor ehott harren. 

Eir ek düſſen trauerhaften Vorfall ant Licht 
trecke, mot ek ower de Parre von Nieſtadt noch einiges 
vordraen un book von der Fru Paſtorinne Erwählunge 
dauen. Up dei Art, wei et bie veelen Barren in 
ujen leiwen Lanne innefeuert was, wörren vof taur 
Nieſtädter Parre en gans deil Acker un Wieſchen 
tau behörig; uterdeme künnen vonner Parre ſauveel 
Stück Kauhveih un book Schape up de Gemeineweie 
un int Holt bette naen Brocken tau edrewen weeren, 

wel ſe ſtellen wollen. Na den Wieſchen un vok na 


den Ackere was nich veel Nahfrae, un taun Ver⸗ 
pachten wörren je oof nich. Do upper Parre nich 
veel Inkomen von Gelle was, ſau wörren de 
Preddiger, dei upper Pfrünne ſaiten, genödigt un 
drup annewieſet, dat ſe ſek mit den Ackerbue afgaiwen 
un Knecht un Päre hailen. De Fru Paſtorinne 
laitet ſek donemals nich teveel ſin, dat ſe mal int 
Feld gunk un bien Heumaken naen Rechten keik; 
vof mank den Kauhveih lait ſet jet dor et ganſe 
Jaar ſuer weren. | | 

Sau drauch et ſek nu tau, dat de hochwördige 
Paſtor Kriſchan Oppermann, — et mag allewiele | aune 
hunnert Jaare here ſin, dat hei inner Nieſtadt 
amteire, — un ſiene herzleiweſte Frue beſloten harren, 
inner groten Kumfermandenſtuwe ere Melkwark 
unnertebringen, indem et in der Melkekamer tau 
dränge word. Sei harre awer den Herrn Gemal 
erſt beratfraget, un ſei harren beie lange wollwälet, 
of ſe dat wol daien; awer teleſt gaf hei et tau, 
weil nein anner Utweg was, un dat ſe doorten den 
heilen Winter doch möſten inbeuten. Sau word er 
nu en grot hoog Melkſchapp henneſtellt un feſte⸗ 
maket; ne hoge Leier ſtund er vor, umme dat Henſetten 
un Nahſaien von der Melk lichter tau bewarkſtiddigen. 
Villichte harre nu de Fru Paſtorinne dat Melkbört 
dorch den Knecht anflaen laten (tau der Tied droftet 
de Diſcher noch nich ſülweſt anbringen, indem dat 
den Smöe taukam) un de Bankiſen harren taufällig 
nein Holt efatet; awer ogenſchienlich ſtunt et wiſſe, 
do et ne ganſe Tied ſek nich erreget harre. 

Einen Dag vor der Lerſtunne harre nu dat 
ungeraͤne Krabbenvolk weer en Strukelſe anne— 
fänget, un ſe larmen up einen Klump edränget vor 


den Melkſchappe, dat ſe einen Jungen, wat de 


Fähnekenfeurer was, von der Leier wollen te Bodden 
trecken. Do up einmal lait dat Melkſchapp los un 
ſwanke, awer ſe ſaigen et nich, dattet dat Ower— 
gewichte kreig, un done fäll et ower den gauſen 


Swarm, dattet ne ganz taudecke; de grote Melkflaut 


ergot ſek ower de Jungens (de Mäkens ſtünnen taur 
Siete) un bok dei veele ſeute un ſuere Floot, den de 
Fru Paſtorinne tehope ſparet harre, indem up Oſtern 
veel Nahfrae nar Bottere is. Et was en Geklappere 
unnen Dendern von den veelen Pötten un Satten, 
as wenn et ganſe Hus wolle inſtörten. Taun 
groten Glücke ſtünnen er Stäule, wo et Melkbört 
up te liggen kam, ſüſs wörren de Jungens alltehope 
doteſlaen, wei Muiſe inner Falle, awer mannigein 
harre doch en harren Stoot awwekregen. Nu konnen 
je nich heren un ok nich ſaien, indem dorch dat 
Floot un de Melk de Ohren verſtoppet wörren, un 
et was, as wenn ſe innen duiſtern Nebbel laien, 
un dat was anebrocht, dat ſe niſt künnen gewahr 
weeren, do ſe unner den Melkſchappe wegkreipen; 
et Gelarme was nu vorbie, un vok de Hitte von 
den Kampfesiwer was utelöſchet, as Fuier dorch kolt 
Water; awer en Gewitter ſteig up. 

De Herr Paſtor ſatt bi ſienen Beukern un 15 
ower ſiene Lehre nah, do vornam hei dat dulle 


Krachend. Un done ſtund hei in ſiener hogen Geſtalt 


drauend uppen Sülle; ower de Schulder keik ne de 

Fru Paſtorinne un jammere un weene ower de veele 
Melk, dei dor wegfloot, un ower de fortejlaönen 
Melkſatten: wo ſe nu ſölle de veelen Minſchen midde 
befreidigen uppet Feſt, un vor de armen Luie könne 
fe nu oof meinen Kaufen backen, ſei un de Herr 
Paſtor wollen ſek dene wol entſäggen. Wei je dorbie 
ankam, ſneid er de Herr Paſtor et Wort af un 
ſprook er Troſt tau un ſäe, dütt wörre alles vor— 
gänglich un ile Wark un könne weer anneſchaffet 
weren, da ſölle ſe nich eine Thrane ower vorgeiten. 
Done wenne ſek tau den Uiweldätern, dei wei be— 
gotene Hunne daſtünnen un ſäe tau dene: hei wörre 
innen deipeſten Grunne von ſienen Harten bedreuwet 
un nedderſlaön, dat fe anſtatt dat je de chriſtliche 
Lehre laiten ſek angeläen ſien, et gans vorgaiten, 
dat fe in einigen Daen füllen taun hilligen Nacht⸗ 
male gan. Saune Untucht un gaſtrige Upfeurunge 
könne eren Seelen nich deinlich ſien, denne wörren 
ſe dertau nich beraupen, un de himmliſche Gnade. 
blewe ne vorentholen. Se wörren te vergliken den 
willen Water, wat utbröfe un Schaön daie. 

De Büntenſchen un de Nieſtädter wörren Breuer 
un Sweſtern, und ſe ſöllen in Fründſchop un Freen 
met enanner ummegahn; im uibrigen awer, dat ſe 
nich weer künnen verſocht weren, beſtimme hei un 
verlange, dat ſe ſek daderna hailen, nich eir in de 
Parre tau komen, bet dat de richtige Tied da wörre. 
Bie düſſen huitigen Unbeſtännen könne hei ne neinen 
Unnerricht gewen, ſe ſöllen nu na Hus gaön un ſek 
et Tuig dröe maken. 

Sau moſte nu dat Chor in den jammerlichen 

Tauſtanne, wo et inne was, bet up et Uiterſte ge- 
demuitiget, aftrecken. Wer fe anſach, moſte lachen; 
de owerleiige Melk leip un drüppe ne uten Tuige, 
un ſe harren alle breie dicke Striepen un Plecke 
ower ſek herower, ſe ſaigen ut wei grote Kalwes— 
braen, wo de Kökinne dei mit ſuren Floote ver— 
miſchete Breue owergoten hat, umme dene Geſmack 
unne gute Utſicht te gewen. De Luie, dene ſe upper 
Strate mötten, harrenner ne häufige Verwunnerunge 
ower un bruien ſe: ſe ſöllen öhne doch ſäggen, bie 
wecken Koopluien ſe dat niedmodige Tuig ekofft 
härren, indem fe ſek bok ſauwatt wollen anſchaffen; 
or ſe ſaigen ſau ſtolt ut, as wenn ſe uter Grafſchaft 
kaimen und dräuen ſaun wittgeſtriepet Tuig wei dei 
von Waterleewe un Väkenſtidde. Allen Anſchiene 
na kaimen je vonner Reiſe naön geloweten Lanne, 
dat fe ſeck in Melk baön deen; off fe denne bok an 
Honnige neinen Mangel härren? Ein von de 
Spötters meine, wenn ſe na Hus kaimen, wollen 
ere Eldern ne villichte noch Tuig von bluen Striepen 
owermäten. 


Sau moſten de armen Jungens tau all den 
Ungemache, wat ſe all eledden harren, noch den Spott 
von jlechten Luien ower ſek ergaen laten; vor All— 
gram twören ſe ne gar niſt an. 


Awer de wille Geiſt von der Jiugend is nich 
lichte te bannen, un dat genotene Melkbad konne ſe 
daderumme ook nich lange biſänftigen, ſau wennig, 
wei je de Strafpreddigte von den Herrn Paſtore 
un dat Vorbeiend ſe nedderdrücke. 

Den anderten Dag kaimen ſe twarſt tau paſſe, 
dat de Lehre angung; awer den dridden Dag konnen 
ſek de Büntenſchen all nich meer bännigen, do wörren 
fe all Klocke teine vor der Parre. ut Hus konnen 
ſe nich komen, weil de Fru Paſtorinne de Husdör 
tauereggelt harre. 

Do leipen ſe umme de Kerke un wollen up den 
Klockentooren, dei was awer oof tau. Se wollen 
awer geeren noch wat upſtellen, un done make ein 
den Vorſlag, dat ſe doch bie der Wiele, dat de 


Nieſtädter kaimen, nar ölen Borg mögten upſtelen. 


Dat gefäll ne, un done fängen ſe gliek an, Storm 
nar Borg te loopen. 

Bie uſen upgeklarten Tieen kannen nu lichte up 
den Spazierwäen, dd von den um Harzeborg 
woolverdeinten Baökomßehr Dommeſe annelächt ſünd, 
up de Borg komen, awer in den Vortieten was er 
nein anner wel dä hollige Weg, dei upwards feurt 
un ſik von doorten under der Benäumunge „Kayſer— 
weg“ owern Harz flait. Up düſſen ſülftigen Wäe 
redden de olen Kayſer mit eren Troße nar Borg, 
wenn ſe doorten wollen How holen, or dat ſe ſek 
moſten vor den upgeregten Saſſenvolke, dat ne nich 
wolle underdanig ſien, hinder de Borgmuere redden. 
Up den nämligen ſtickeln Wäe brochten de Karen⸗ 
feurer de grooten Buſteine taur Borg vonnen Botter— 
bargsrüggen owern Buweg (dat is dä, wo ſe huite 
Buernweg tau ſägget) mit veeler Laſtbarkeit herup, 
un weer bargdal wörren ſe mit veeler Gefahr un 
Beſwärniſſe eleiwert, do dorch den Befehl von den 
Förſten un Hertoge Auguſt de Borg awwebroken 

word, umme dadermidde dat Stoß, wat huite upn 
Geſtuishowwe te Bünten ſtait, upterichten. 

De ganſe Borgbarg was mit undorchdringlicher 
Dickunge von Dannen un Berkengebüſche bidecket, un 
Ein moſte, umme boben up te komen, dorch den 
deipen Holwäg ſteien. Up den jlichten Deile von 
den Koppe ſtund ſau wol noch dat von der olen 
Borg, watter huite noch is, en old afgeſtutzet Pulwer⸗ 
torn un etliche Strecken vonner Ringmuer nah Suiden 
tau, biſchattet von olen Eiken un Berken un dadermang 
denne dicket un duiſteret Buſchwark. 

Midden up der Stidde, wat allewiele de groote 
Plats vorn Hotelle is, ſtund noch en old gebräkelig 
Hus mitten Schewwerndake, dat was ne Deinft- 
wonunge vonnen olen Waldlöper, dä von der Herr— 
ſchaft dahen eſettet word, umme ower et Holt un et 
Wild Upſicht te feuren; hei heit Hans Jörgen un 
was en ruhhaarig old Mann; wenn den de Luie 
in Holte mötten, denne ſchuddern ſe un ſtoken ſek 
bie; mit ene huſe ſiene ole Sweſter, de Borgmieke, 
en gruilich afſchreckend old Fruensminſche. Wenn 
mal wer ſek en Harte nam un ſleek ſek ant Hus, 
datte könne dorch de runnen vorblieeten Fenſter— 
ſchiewen kieken, denne ſtund ſe da bien Fuire un den 


grooten Kettele, dä an drei Kedden undern Schor⸗ 


ſteine hänge, in korten Rocke, barweſch up den 
knökrigen Beinen, un dorch dä ſpitze Näſe un dat 
lanke Kinn ſach ſe ſau ut, datten ſek entſette vor den 
Hexenbille un wegleip, ſau moſte weme gruen, weil 
de Rede gunk, dat ſe in der Nacht up den erſten 


Mai uppen Beſſen nan Blocksbarge redde, dat ſe do 


mit Hexen und Unholden den Sabatt begung. 

Umme deſſentwäen gungen er de Minſchen uten 
Wäe un tredden taur Halwe, wenn ſe ſe ſaigen. 
Ne ole wolbedagete Gauſeheerſche inner Nieſtat, dä 
ſe noch ekännt hät, vortelle mek, ſe härre ſek twelf 
peekrawen ſwarte Katten betämet, un dä härre ſe 
alle bie Namen eraupen; vor jedwee wärre ne ſeparate 
Frätſwarwe heneſettet, wo ſe ut fraite; ſe meine, de 
Katten mögten wol bok tau erer helliſchen Zauberie 
benödigt eweſt ſien, dä ſe bedreif. 
| Upper Borg was oof noch de Borgborm, awer 
nich in den ſmucken renlichen Tauſtanne, wo ne de 
ole Reuſche, wol bekännt in uſen bronswikſchen Lanne 

nich weniger vok in Utlanne, in den Jaaren 1866/67 

hen ebrocht hät; dä lait et ſek duſend Daler nich te 
veel ſin, umme ne von Grund up te reinigen; hei 
kreig er niſt weer for, wei hei uppet Olddeil gung 
awer tauſmieten wollene oof nich weer. Dorch den 
Vorfall von den Bormgehuiſe un dat ein Jedweer 
dä er taukam, Klippen un Steine rin ſmeit, umme 
dat hei et Water wolle platſchen heren, word hei 
jümmer ſieer. Do e freuer 180 Faut deip was, un 
er underwielen fufzig Faut Water inne ſtund, lait 
hei in den Tieen nah, vorzuiglich nahdeme, datter 
bie ner groten Jacht en duier Hund herin eſtörtet 
was. Done ſmeiten fe twei Schock Washolt ein 
nah et anner in den Borm, dat de Thewe dadorch 
weer te Das komen ſölle, un hei kam vof. 

Tau Borgmieken un bie Hansjörgen ſiener Tied 
was er awer nog Water inne. Von der olen 
Inrichtunge taun Wateruptreckend was er noch ne 
ſware Welle von Eikholt, dei raue dorch twei Tappens 


Br 

up ſtarken Böcken. Umme de Welle was ne Kedde 
ewunnen, wo an beien Ennen en wieen, deipen 
Emmer bifeſtiget was up dei Art, dat wennen an 
den Krekkele, dei an der Welle ſat, dreie, denne gung 
de eine Emmer dal, un dei annere, dei Water fatet 
harre, kam te Das. 

Hiller, as ek düſſe Sake taur Upklarunge vor⸗ 
telle, kaimen de Jungens up de Borg, awer nah 
den Huſe von der Borgmieke wollen ſe nich wäen 
den grooten Afſchu un den Gruel, den ſe harren, 
awer nahn Borme, nah den Borme trecke ſe ere 
Sinn un Trachten. Underwäens harren ſe ſek all 
vortellt, unnen uppen Grunne von den Borme laie 
ne Krone un annere koſtbare Saken, wei je Förſten 
an ſek dräuen, dei härre en duitſchen Kayſer upper 
Flucht in den Borm eſmetten, dat ſe nich ſöllen in 
de Hänne von den Fiende geraen, wente dä de Borg 
ſtörme; ſe laien nu noch unnen, indeme ſe nemmes 
härre weer herupehalt dorch dat veele Water. Wat 
ſien Grotvader wörre, ſäe ein, dei härre ne dat 
vortellt, un dene wörre de Kunne von ſienen Vor⸗ 
vaders owerleiwert. Allewiele befünne ſek nich veel 
Water innen Borme, un wenn ſe de Krone un den 
Rieksappel können te faten kreien, do dat nu lichte 
te hebben wörre, denn wollen ſe wol rieker ſien, as 
de dickeſte Buer in Bünten. Nah ſienen Gedanken 
könne niſt in Wäe ftaen, dat er antekomen wörre! 
wenn ſe ne wollen weer uptrecken, ſau wörre hei 
dadertau, dat heit dat wolle ower ſek nemen. 

Eir awer de annern ſek können einig un 
ſlüßig weren, ſat hei all upper Welle, un von 

doorten ſlickere an der Kedde in den Emmer, dä 


leddig boben was. Kume ſatt er inne, do draie ſek 
de Kreckel mit ner Geſwinnigkeit, de Emmer gunk 
dal, un wegge was de Junge. — Nan Schuer ſtund 
de Welle ſtille, un de Jungens keiken nu in Dat 
duiſtere Lock un lächten ſek uppen Buk, dat ſe mögten 
ower et Euwer in den Borm ſaien, in groter Ent⸗ 
ſettunge un von Schrecke bedoken. 


Gras in düſſen Omente ludde de Bäeklocke von 
den Nieſtäter Tooren, wat et Teiken was, dat de 
Lehre upper Parre ſölle den Anfang nemen, un de 
Schall kam ne te Oren. 


In wenniger Tied, as dat en Haun kann en 
Koorn upnemen, lüchten ſek de Jungens und häwen 
ſek, ſau harren ſe ſek vorjaget; in der Vorföhrniſſe 
vorgatten ſe gans, dat ſe erſt möſten den Kamraén 
weer upwinnen; awer ſe harren ſaune bannige Angeſt 
vor der Fru Paſtorinne, dat ere Gewiſſen beſwäret 
was, do ſe dorch dat Umſtörtend von den Melk— 
ſchappe harren ſau grootes Unheil anerichtet; nu 
wollen je nich oof noch den Herrn Paſtor dorch ere 
Utbliewen vortörnen, do dei ſe doch ſau ringe harre 
biſtrafet. 

Done ſtöwen ſe von den Borme, as wenn ſe de 
Duiwel fate un reiten ut as wei en Hupen Schape, 
wo de Heerhund hinder ſitt, un breien ſek ut te vor— 
glieken den Kaafe, wenn de Wind int Schuind vor bläſt. 

Sau kaimen ſe vor der Parre an, gans von 


Athen un uter ſek; ſe kaimen all te late, awer de 
Herr Paſtor ſchult ſe nich ut. Et kam ne gliek ſau 

vor un et ſwanene, dat wat paſſeirt ſien möſte, un 
do wolle hei fe nich vorſchüchtern. Wei hei je awer 
wat ut der Lehre fraug, konnen ſe neine Antwort 
gewen un wörren gans vorblieſtert, ſau ſwar lach 
ne nu ere Unbedacht uppen Harten. 

Done ſäene de Paſtor blank int Geſichte, ſei 
härren warſchienlich wat utefeurt, un ſe ſöllen ſäggen, 
wat vorekomen wörre; ein fehle book, of dä krank laie? 

Nu kam ant Dasslicht, wat ſcheihn was. Düſſe 
hochwördige Herre wuſte awer bie allen Lewens— 
angelegenheiten, wat te dauen was, ſau lait hei 
fluck den Schaulmeſtere henbeien, datte ſek beinig 
make, mit ene nar Borg te fteien; de Fru Paſtorinne 
brochte de beien Söndagspäredecken un en Buddel 
von den duiren Nachtmalswiene, wo de Herr Paſtor 
ſüs nei wecken von utgaf, hei nam ſienen Stock un 
do gung et ſunder allen Upentholt nar Borg. 

Nu möwe awer weer ſaien, wat uſe arme Vor— 
latene maken dee, nahdeme dat hei in der ſwarten 
Deipe vorſwund un in de Underwelt reiſe. Tau 
ſienen Glücke was in den underſten Emmere en Deil 
Water, un dadorch konne den Jungen ſien Emmer 
nich ſau ſwinne nedder gaen, ſüs wörre nich heil— 
beinig unnen annekomen. Awer wei ne de ſwarte 
Duiſterniſſe umegaf, do word ne gans anugeſt un 
kleinmeuig tau Sinne. De Swinnigkeit von den 
Dalgaönte word awer doch jümmer grötter, dat hei 

uppen Grunne ankam, un do baldere de Emmer mit 
hewiger Wucht up den Waterſpeigel, dat et Water 
den Jungen ſchuimig owern Kop ſlauch. 

Do dachte hei nich weer an Krone un Rieksappel. 

Et was er nich veel Water vorhannen, ſüs härre 
moſt taun Vorſeepente komen; un denne kammer 
noch tau, datter ne etliche ole Emmers inne laien, 
dei erin efallen wörren, wenn en Leed utefreilt was 
un utreit; do kam de Emmer up te ſitten (düſſe 
ofen Emmers hat Vader Reuſche ruthalt, un je ſünd 
noch huite upper Borch tau biſchauen.) 

Allſauballe, as de Junge ſek en bettchen beſund, 
do hewe en groot Geſchrichte an un reip na boben, 
ſe ſöllen ne weer upwinnen un weene, awer et hörene 
nemmes, do ſe uteretten wörren. 

Nu fong ne an te freiſen in den kolen Watere, 
un en bannigen Schüddelfroſt fate ne an, datt ne 
de Täne klappern, innen Koppe word hei döſig, et 
bruſe und ſuſe, un et röge ſek, as wenner inne eel⸗ 
warket wörre. Hei konne nein Spier von Schemmere 
ſaien, indem dat de Borm in der Midde ne lichte 
Krümmig malket. 

Do in ſiener höggeſten Noot kam ne et Bäend 
an, un et fällene de ſtärkenden Troſtrieme in, dei 
hei bien olen Kantere in der Büntenſchen Schaule 
eleert harre; dei ſächte hei nu her, ſau lue as hei 
konne, zetternd vor Külle, Angeſt un Pien, dat hei 
ſek dadermidde wolle ſtärken un weeren, de leſte was: 

„Ach, blief bie mek, Herr Jeſu Chriſt“, „Wente 
nu mien Enne vorhannen is“, „Un ek hewwe einen 
ſwaren Stand“. „Ach hole mek mit der ſtarken 
Hand“, „Vorkörte mienes Dodes Pien“, „Vorſcheuche 
de quaden Fiende mien. Amen“. 

Do hei dat harre von ſek egewen, feule ſek veele 
lichter in ſek, awer hei word jümmer duiſeliger, de 

Den fällene tau, un de Sinne vorgüngen ne. Done 
kam et ne vor, as wenn alles lücht um ne was, ne 
leifliche Mufeife kam von boben, un veele Engels 
umſwäwen ne up allen Sieen; un done naimen ſe 
ne un treckene tau ſek; ſe häwen ne un ſwewen 
laatſen up, jümmer högger un högger, nan Himmele 
tau. — — — — 

Do harren ſene nu glücklich bowen, den armen 


vorlatenen Jungen, dei was awer ganz as en Doobig, 


un lach biſtarret up einen Hupen in den Emmere; 
ſe kennen ne binah nich weer, do ne de Haare uppen 
Koppe flotewitt wörren dorch de groote Angeſt, dei 
ne owertrecket harre. De hogwördige Herr Paſtor 


mit den Schaulemeſter un de Tropp von Jungens 


was grae taur rechten Tied anekomen, un do harren 
ſe ne mit grooter Vorſicht upewunnen, eir hei int 
ewige Lewend afgung. 

Nu ſläuen fen in dä weiken Decken un gaiwen 
ne den Nachtmalswien, einen Sluck hinder et ander; 
do ſtellen ſek de Lewensgeiſter balle weer in. 

Do läuen ſe ſau dralle, as ſe können, den Ge— 
reddeten up den Schaulmeſter ſienen ſtarken Rüggen, 
un dä draug ne bargunder. Underwäens hailt de 
Paſtor noch ne grote Vormanunge an de Jungens 
un verböth ſe, dat ſe ſöllen ſaune Untucht ſek weer 
tau ſchullen komen laten, dütmal wörren ſe dorch de 
Barmherzigkeit von den leiwen God biwaaret, dat 
ſe eren Brauer nich härren moſt vorlaiſen, un dat 
hei dorch groote Gnade vor der Gefahr beſchützet 
wörre, wo hei dorch ſiene un ere Wildheit wörre 
hengeraen. 


2 73 


Wat nu awer de Junges anbedroop, ſau heren 
dä vor allen Geſnattere un Juwelefren nich veel 
tau, ſe hüppen un woltern ſek un ſchooten Kopps 
ower un dower; ſe wörren vor Freuden gans ut⸗ 
gelaten, dat et noch ſau guet tau Enne kam. 

In der Parre nam de Fru Paſtorinne den Jungen 
in Entfang un lait ne ſaune Pläe taukomen, datte 
konne umme de Veermalstied nah Hus lopen. 

Düſſe Junge heit Strohmeyer un word de 
Stammvader von der Fomeilig, dei den Namen feurt 
un in Bünten wohnt; en wohlbitaget Oldvader, dä 
von den afſprote, awer nu all ne Tied vorfallen is, 
hät mek düſſe Vorkommniſſe middedeilt, un ek hewwe 
ie up et Popeir ebrocht, weil je nein anner meer weit. 


Ne Doktergeſchichte. 


— 


Jüſſe waarheitsgetruie Geſchichte het ſick ſau tau⸗ 
> edragt, as ick ſe hier vortelle, un alle, dei er 
inne vorkomet, lewet noch un künnt et betuigen, 
utbenomen den Gemeinedeiner Jakob, denn dei fell 
for ne einigen Wochen bie duiſteren in der Treppen 
dal, un dorbie verrungenelre fit de Bräme ſau ſier, 
dat hei ſluinig ſtorf. 

For einer Jahren twintig lewe in Harligeroe 
en groten Buer, dä heit — wie willt en Duirkoop 
näumen, un was en ſier klauken Mann; hei harre 
veel in den Beukern eleert, un in uſen Därpe harren 
je ene bok geeren te lieen, hei was Syndici un ſatt 
bok in den Gemeine⸗Raae; wat hei dadrinne ſäe 
un angaf un vorſlauch, dat gult un ſchooch ook. 
Wenn düſſe Duirkoop nich underwielen den Sluck 
ehuldiget härre un allunderlaat beſoopen weſt wärre, 
denn härr ick ne for den beſten Keerel in Harligeroe 
taxeiret un eftimeivet; harre ſick aber nahleidiger 


Wieſe en lüttjen Spitz etuiget, denn was er nich 

midde te kramen, denn ſtook hei alle Minſchen mit 
ſpitzigen Wören an un dreif et ſau wiet, dat ſe 
moſten wuitend weeren, ſe mogten willen oder nich. 

Düſſe Duirkoop heitt jümmer groots up ſcharpe 
Hunne, un er wörren er underwielen en Stücker 
drei bet veire uppen Howwe, un dei moften er ook 
ſien, wegen deſſen, dat flechte Luie bie nachtſlapender 
Tied Duirkoppen von Howwe langen, wat ſe kreien 
konnen, mitunder halen fe ne de Eier vonnen Hau— 
nerwieme, or ne fette Gaus von Stalle; mit en 
Betalen heilen ſe ſick aber terügge. So balle as et 
duiſter word, leit Duirkoop de Hunne von der Kedde 
un vorgat nich, de groote Poorte tauteſluten, denn 
konne nein Minſche weer uppen Hoff komen. Aber 
de Gruile maken ſick allerwechen Löcker, un denn 
kreipen ſe herdorchen un leipen up de Straate; 
wenn denn de Luie vorbie keimen, or taufällig 
ſtünnen un mit enander ſpröken, denn fellen ſe dei 
an un beiten ſe in de Beine. Up düſſe Art un 
Wieſe harre Duirkoop all reitz (bereits) veel Wedder⸗ 
lichkeit dorch de Hunne hat; wenn ſe einen ebetten 
harren, denn lechte ſick dä henn, leit den Dokter 
halen, un nacher kame mit der Rechnunge, un Duir— 
koop harre denn butten den for de Vorſuimniſſe un 
for dä Weihdage, dä ſe awweholen harren, te betalen, 
un dat deie denne book. Un dat gunk fan immer 
tau, ſaune Koſchale kam ne jümmer up en Daler 
twintig te ſtaan. Einen Awend harre Gebhard 
Knaakſteert von der Meinigſtraate ſienen Vadder 
beſocht, dei annen Lochtenſchen Wäe woone (hei harre 
ſick vorküllt un befund ſick nich woll) un gunk upper 

Straate for Duirkoops Howwe dorch; Nachtwächter 
Heinrich Jakob blaus juſt in ſien Hoorn un reip, 
dat et Klocke elwe was, da ſtörrten ſick Duirkoop 
ſiene Hunne up Knaakſteerten, dä geruhig ſienen 
Wäg gung, un eer hei ſick vorſach, bieten ne de 
Thewen int dicke Fleiſch un reiten ne dal, dat hei 
lank annen Bodden lach: dä Gruile härren ne heil 
te ſchanne retten, wörre nich Heinrich Jakob fluck 


taur Stidde weft un härre dä Undeire verjcheuchet, 


dat Knaakſteert wedder up de Beine komen könne. 
As up den Duirkoopſchen Howwe all nein Licht 
meer brenne, un nein ander Minſche in der Nechde 
was, gaff Knaakſteert Jakoppen en gud Woord, un 
dei leiene nah Huſe. Under der Wiele ſtund de 
Knaakſteertſche all uppen Sylle un wolle et Hus 
tauſluten, done keik ſe noch emal int Duiſtere un 
ſach eren Mann mit Jakoppen herſwanken. Se 
kreig balle den Dood in de Knoken, as ſei ne anſach 
un ſienen Tauſtand befund; dat ſchoot er ſau in de 
Beine, dat ſe daal eſtörtet wörre, wenn ſe Jakob 
nich gliek uppefänget härre. Et Blaut leip eeren 
Manne an beien Beinen daal, un in den Schauen 
quatſchet, wenn hei tautratt. As er noch Fuier in 
der Köke was, kooke ſe gliek Aak, treckene de Hoſe 
ut, waſche dat belewwerte Blaut af un belechte de 
Beine dadermidde de heile Nacht, wegen den Swulſt 
te vermeiden. 

Den anderten Morgen bie Tien gung Jakob 
nah Duirkoops Howwe, indem hei da butten deme 
wat anteheten harre un ſäe tau Duirkoppen: „Häre, 
jue Hunne häwwet düſſe Nacht Gebhard Knaak— 

ſteerten von der Meinig te Schanne betten, ick hebbe 
ne te Hus ebrocht, et dicke Fleiſch is ne half awwe, 
un alles is peckeſwart, ick bin mick vormauen, dat 
er de Brand all anne ſitt, gaaet er man mal hen.“ 
Duirkoop, dei eben erſt ut den Bedde kamm un noch 
en betten duiſelig in Koppe was, ſmeit de Tuffeln 
ter Halwe, ſtook ſick ne Cicharre int Geſicht un gung, 
nöchtern, wie hei was, naar Meinigſtraate. 

„Morgen, Gebhard.“ — 

„Morgen, Häre.“ 

„Hebbet dick miene Hunne giſtern Awend ebetten?“ 

„Ja, ſe hebbet mick hellſchen tauerichtet, un ick 
mot wat afholen.“ 

„Haſte all nan Doktere ſchicket?“ 

„Nee, de Junge mot erſt ut der Schaule komen, 
denn ſall hei hen gaan.“ 

„Nah wecken wutt du denn ſchicken?“ 

„Nah Dankworthe.“ 

„Du ſchickeſt nah Franken.“ 

„Nee, Dankwoorth is all ſeert langer Tiet mien 
Dokter eweſt, un hei hat mick jümmer ruter kreegen.“ 

„Ick ſegge dick, du ſchickeſt nah Franken, ick weit 
ja up Dankworthen niſt tau ſeggen, hei is en klauken 
Dokter, aber ßui, düt mot ick betalen, un Dankworth 
is tau duier.“ 

„Denn ſall de Junge hengaan.“ 

Un Franke kamm un underſochte Knaakſteerten 
un fureive ne vol. 

Un Duirkoop kamm for alles up. 

Ne einige Jaare nah der Tied, dat ditt vorfell, 
et was juſt, ick weit et genau, ſo up den Maandag 

Awend nah Nütjahr, et was ne heilloſe Külle, dat 
de Väggels vonnen Häwen fellen, un de Snie lach 
fauthoog, da fat Duirkoop, dei dat Supent un dat 
Speelent nich laaten konne, mit ne einigen Kollegen 
in Kraue un ſe ſpeelen ſesunſeſtig. Da ſäe Duir⸗ 
koop, dei jümmer verloor un dadorch mismoidig 
word, ſe härren falſch eſpeelt (de Hoogen ſegget er 


Mogeln tau) un ſtook de Middeſpeelers ſau harre 


an, dat ſe ant ander geräuen, denn ſchüllen ſe ſick 
un ſäen Groothaals gegen et ander un Groot— 
ſnuute un noch annere Smeichelwöre, dei ick 
an düſſer Stidde nich vortellen kann. An leſten 
Enne, as Duirkoop ſick nich wolle beduien laten, 
föngen ſe an wuitig te wören un fellen ower ne 
her un fläume wat up et Baſt, un et word ne richtige 


Slänerie. Teleſt ſmeiten je Duierfoopen ut der 


Wördsſtuwe up den Vorplats, un denn maken ſe de 
Husdör up un ſtörtene Kopps ower un dower den 
hoogen Steintritt runder un dat mit ſauner Wenimenz, 
dat ne dä Biſinnunge vorgung. De Dör harren ſe 
tauſloten, un Duirkoop lach up er Strate un konne 
ſick nich hilpen. Wie et en Schuer här was, kamm 
hei bie lüttjen wedder tau ſick ſülweſt un reip ein 
hinder et ander: „Dat ſall dene veel Geld koſten!“ 
Et Blaut floot ne man ſau von Koppe dal, un wo 
hei läen harre, was en Paul von Blaue, as wenn 
wer härre en Swien awweſtooken. Sau ſtolkere hei 
nu mit veeler Unmacht nah ſienen Howwe, graade 
nan Peerſtalle un reip erin: „Andreis, gliek ſtah up 
un ſpanne den Swarten in de Kutſchen, ick will nan 
Dokter in der Harzeborg.“ — „Ja, Häre“, ſäe 


—— 

Andreis, ſtund up un lechte den Swarten et Sielen 
ower. Wie hei nachher Duirkoppen anſichtig word, 
ſach hei in, wat et an der Tied was, aber ſeggen 
deie niſt, un dee, as wenn e noch en bettchen ſläprig 
wörre. Sau fäuren ſe denn ſtillſwiegens nah Harze⸗ 
borg tau; nu moſte aber Andreis wetten, nah wecken 
Dokter ſien Häre wolle, un wie ſe ut Bünten 
(Bündheim) keimen, fraug hei, nah wecken Dokter 
ſien Häre wolle? — „Nah Dankworthe, dat ſall 
dene veel Geld koſten!“ 

Nu haalen ſe den Dokter ut den warmen Bedde, 
un dä moſte bie der grauſamen Külle Duirkoppen 
ſienen Kopp vorbinnen, un et Fell in der Kruiz un 


Tweer te hoope neien, ſaunen Smiß harre ſick dorch 


dat Henſtörten up den Steintritt tauefuiget. Nacher, 
as et färrig was, ſäe Duirkoop: „Herr Dokter, 
Sei beſeuket mick huite Nahmiddag, un denn alle 
Dage, un denn dauet Sei mick den Gefallen un ſettet 
up de Rechnunge, wat Se man ichtens könnt, dat ſall 
dene veel Geld koſten!“ — „Jawohl“, ſäe de Dokter, 
„ich werde Sie beſuchen, ſo oft es der Zuſtand Ihrer 
Verletzung erfordert, und was die Rechnung angeht, 
ſo werde ich dieſelbe ſo ausſtellen, wie es für einen 
reichen Ackermann angemeſſen iſt, denn die Zahlung 
muß durch Sie erfolgen.“ 

Nu beſochte de Dokter Duirkoppen, bet dat de 
Kopp wedder heil was, un jedweden Dag ſäe Duir— 
kopp, hei ſülle man de Rechnunge recht groot maken. 
As hei aber terleſt de Rechnunge kreich, ſäe, hei 
härre nich genauch anneſchrewen, et wöre tau wennig, 
dat ſolle dene veel Geld koſten. 

De Dokter ſäe aber: „Was Recht iſt, lobt Gott“ 
un da bleif et derbie. 


Sau balle, as hei ſick nu ſtark genauch feule, un 
de Witterunge quei (weich, milde) word, namm 
Duirkoop ſiene Rechnunge un den Atteſtaten, den 
hei ſick harre vonnen Dokter ſchriewen laaten un 
namm ſick en Affkaten ut Wulfenbüttel; dä brochte 
denn dä Sache for et Kreisgericht. Bien erſten 
Termeine harre Duirkoop de Tied vorſlapen un 
kamm nich, un de Dokter un de Tuigen freigen ehre 
Geld un feuren wedder nah Hus, ſünder wat emaket 
te hebben. Et kamm mick ſau for, as härre Duir⸗ 
kopp gues Willens den Termin vorſuimt, dat et 
ſölle noch meer Geldkoſten te Wäe bringen. 


An leſten Enne, kortens te vortellen, kamm dat 


Speelwark in den tweiten Termeine ſau, dat Duir⸗ 


koop as Anftifter, un weil hei neinen openbaren 
Tuigen harre, vorurdeilt word, de heilen Koſten 
ganz alleene te betalen. Et Gegenpart harre ſick 
vof mit en fienen Affkaten vorſeihn, nu konnen je 


ſick in ganzen better utſpräken un vordeffendelren. 


Wat meint jie nu, wo ſick Duirkoop nu vorheilt? 
Hei gung nan Dokter un ſtund un konne niſt 
ſäggen, un derbie quarke ſiene Mütze in den Hännen; 
teleſt ſae weihmäudig, de Dokter mögte doch en 
Deil von der Rechnunge afſetten; dei aber ſäe: 
„Mein lieber Freund, was geſchrieben iſt, iſt ge— 
ſchrieben, und was Recht iſt, bleibt Recht.“ Un da 
betale Duirkoop un gung nah Hus. 


Ut düſſer wahrhaftigen Geſchichte kann wer af— 

nehmen, taun erſten, ut wat for Affichten de Luie 
et eine Mal düſſen Dokter neemet un en ander Mal 
den anderten. Tweitens: Wer en anderen ne 
Suerzuppe koket, mot je underwielen ſülweſt vor- 
teeren. Driddens: Wer lichtfärdig en Proceß an⸗ 
fänget, mot nahgahends dröge dalſluken, wenn et 
nich ſau utſlait, as hei ſick edacht hät. 


Reſlepf von den Hangesſchen Dokter, 


umme de Räuwer 
vonnen Karfuffelnacker afteicheucten. 


aukomen Harweſt weeret et ſau te räken twei Stele 
Jaare, da harre de Gemeine te Langeßen en 
Deil von den gemeinen Holte utroen laten wäen 
deſſen, dat er jümmer meer Luie wörren, dei nein 
Graweland harren, un in ganſen, dat et ſölle meer 
Geld affmieten for de Gemeinekaſſe. 

Düt utgeroohte Land heit „annen Robenbarge“, 
un et lach nich wiet von der Stidde, wo ſek in 
freueren Jahren dat Derp Dolgen befund, dat dorch 
Tillige in'n drittichjärigen Kreie bet uppen Grund 
vorwuiſtet word; de Borm bleif er un is er bet up 
den huitigen Dag, awer de Innewooners trecken nah 
Langeßen. | 

Dat Land, wo ek ower ſprook, lach anner ſuid⸗ 
lichen Halwe von den Barge, un ein konne von doort 
de ganſe Feldmark owerſaien. Et word nu en 
Termin anneſettet, dat et ſölle up et meereſtbeiend 
den Luien in Pacht egewen weeren. Done wolle 
ſek de Dokter in Langeßen oof en Deil pachten, 
indem hei dä Afſficht harre, da Kartuffeln up te 
planten, weil hei dadorch dachte, dat ſe ne en gans 


Deil billiger te ftaen kaimen. Un et word ne ook 


N 83 pe" 


dat Stücke, wat ne gefell, taueſlaen, et gränfe an de 
ole Marwelkiule. 

As et Junfernland was, un deipen Bodden 
deruppe ſtund, ſau leit et de Dokter mit groten 
Fliete artbar maken un dorchrogen; uterdeme kam 
er noch Märwel up. Da woßener de Kartuffeln, 
dat et en Vorgneugen was, ſe anteſaien; de Stangen 
wörren dicker as en Dum, un de Luie ſäen, ſaune 
Kartuffeln ſtünnen nich vor gans Langeßen. Dat 
Stücke lach awer annen Eerentwäe, un wie ſe tietig 
riepe wörren, indem et ne freue Sorte was, done 
reiten ſek de Fruensliede, wenn ſe dar vorbie kaimen, 
teerſt ut Nierenheit un nachher taun Wollgeſmacke 
de beſten Höſte up un deen de Kartuffeln in ere 
Kelpen. Dat nam nu ſau owerhand, indem je alle 
noch neine Kartuffel egetten harren, dei dorch en 
Dokter eplantet was, dat hei ſek gues Willens ge⸗ 
nödiget feule, ſe ſluinig uproen te laten wäen deme, 
dat hei ſüs gar neine for ſek beheilt. 

Bi alle deme, dat den Dokter ſaune utverſchämte 
Verhandlunge von den Langesſchen Luien döend 
verdrooten harre, plante hei ower et Saar weer 
Kartuffeln annen Robenbarge, awer hei nam ſek vor, 
dat et dütmal ſölle anders komen; un done waſſen 
ſe, dat ſe utſeigen as en Blaumenſtrutz, ſau 
prangen ſe. 

Derwiele kam de Tied heran, dat de Kartuffeln 
balle te geneiten wörren, do gung de Dokter eines 
Nahmiddaes, dat et ganſe Feld vuller Luie was, 
nah ſienen Acker un harre ne groote, blanke, bleckerne 
Büſſe un en ſtarken Stock bie ſek. Nu gunk hei 

ower en Klockenſtunne dat Ackerſtücke up un dal un 
dorbie deie, as wenn hei wat ut der Büſſe neime 
un ſtraue et up Stiddens an de Büſche, vorntut 
upper Naheit von den Wäe. Daderbie ſchreif hei 


allunderlaet wat in en Bauk, wat hei bie ſek drauch. 


In Anbedracht, dat et ne hauptſächliche Selt⸗ 
ſamkeit is, dat en Dokter int Feld geit, ſau keiken 
er alle Luie nah, wat hei dvorten te daunen härre, 
awer ſe konnen er nich dorch finnen. 

Done gunk hei weer nah Hus. 

Den anderten Morgen in aller Freue kam de 
Balbeir (weil de Dokter bie Tieen upftund, moſte 
hei jümmer nah dene teerſt komen un moſte oof 


anmellen, wenn fremme Dokters innen Derpe weſt 


wörren); da ſäe de Dokter, hei wolle ne mal wat 
ſeggen, indem hei en Mann wörre, dene wer könne 
wat tau vorftaen gewen: Umme der Kartuffeln⸗ 
räuweriee vortekomen, wo allewiele de Tied weer 
tau intredde, härre hei ſek entſloten, wiſſe, entelne 
Höſte up ſienen Acker mit Gifte te verſaihn, un dat 
härre hei giſtern Nahmiddag all utefeurt; dei Büſche, 
wo hei Gift anegewen härre, wörren in ſienen Bauke 
upeſchrewen un aneteiket. Dat Gift, wat hei er tau 


enomen, härre hei ſek ſülweſt utemiddelt und ook an 


ſek ſülweſt verſocht, wer von den Kartuffeln aite, 
wo dat Gift inne ſtöke, dene bleewen je inner Maae 
liggen, un denne möſte bräken un allunderlaat nan 
Howwe loopen, ungeräket dei häufige Liefweihdae, 
dä er ſek midde anfünne. 

Wenn hei nu in de Huiſer kaime un balbaire de 
Luie, un ſe fräuen, wat de Dokter up ſienen Kar⸗ 

tuffeln härre te ſeuken hat, denne ſölle hei ne de 
Vorhöllige vordraen, or vok, wenn ſer nich nah 
fräugen, wo hei dat for paſſig heile. 

Düſſe Balbeir was den Dokter gruilig taugedaan 
wäen deſſen, dat dei ne harre ut grooter Noot an 
ſek etrecket un harre ne veel Nehrig tauewieſet; ſau 
brochte hei ſienen Updrag ſau vullenkomen taur 
Utfeurung, dat noch vor Middaestied de ganſe Oort 
in Upklärunge was. 

De Balbeir ſtund in guen Anſeihn dorch ſien 
lichtes Täneuttreckend un Schreppend, un dat hei alle 


Freujahr de ganſe Gemeine taur Ader leit; daderup 


glöben de Luie anne, wie an de hillige Schrift, un 
et fellene nu vok weer in, dat de Dokter etliche 
Jaare vor düſſer Tied up de ähnliche Art un Wieſe 
ſienen Kleewer redde, den de Wiewer etähntet harren, 
umme eeren Zeegen den Wampen vullteſtoppen. 
Tau den Male leit de Dokter witten »ſwäfelſuren 
Kalk ower den Kleewer henſtrauen. Wenn denn 
de Luie fräugen, wat dat bedidde, un wotau dat 
deinlich wörre, denne twöre an, dat wörre ne ſtarke 
Sache, wenn ſe den Kleewer fraiten, denne ſtünnen 
de Zeegen un et Kauhvieh dröge, un je ſmeiten er 
vok nah umme. Sienen Päre dee dat neinen Schagen, 
indem dat nich melk wörre un bok nein Fohlen bie 
ſek dräuge. 

Dadorch bleewen je dat mal vor FFurchte von 
den Kleewere un nahgahends vof von den Kartufſeln. 

Nu kam de Tied, dat de Kartuffelurvolg am 
gung; done leit de Dokter durch den Balbelr up 
einen wiſſen Dag en Stücker tein junke un ole 

Wiewer beſtellen, un da wörren deijenichten mank, 
dei innen Verdachte ſtünnen, dat ſe den Doktere 
vorlären den Acker harren berauwet. Se keimen 
vok allehope, weil ſe woll nieren up de Giftkartuffeln 
wörren; denne dat ſe nein baar Geld for dat Up— 
roend Freien, dat was ne vorher anedutt, un de 
Dokter make dat jümmer ſau un räke dat af up dei 
veelen Reßepte, dei ne vorſchrewen wörren; uterdem 
was hei oof einigen taur Hilpe weit, dat fe ſek in 
der Noot befunnen un harre ſe offerelrt. 

Nu harren fe dorch den Balbeir de Botſchaft 
ekregen, nich eir antefängen mit upterven, bet dat je 
von den Doktere ſülweſt Anwieſunge erhailen; dei 
was nu all Klocke ſeße uppen Ackere; eir hei awer 
von Huſe weggung, harre ſek twei lieke groote 
Melezingläſer bieſtoken, eine in jedweer Taſche von 
ſienen Rocke. Inner einen was klar Bormwater, in der 
anderten befund ſek ne Uplöſunge vonner afſunder— 
lichen Art Bewerſoolt, dat ne gans erſtaunende 
Eigenſchaft an ſek hät, wie dat wieer in den Ver— 
loope düſſer Geſchichte taun Vorſchien kummt. Awer 
in der Melezinpulle ſach et liekerwieſe ut, as klar 
Bormwater; un dei Proppen dä er uppe ſaiten, 
wörren de eine wie de annere. | 

Nu ſäe de Dokter tau den Wiewern, je füllen 
unnen an den Wäe anfängen un kreich ſien Bauk 
uter Side; je wollen teerſt dei mit den Gifte be⸗ 
gawete Höſte uproen un de Kartuffeln, dei er under⸗ 
ſaiten, ſöllen ſe in en ſeparaten Sack ſchüdden. 
Done keik hei int Bauk un ſäe mit grooter Bedacht- 
ſamkeit, ſe ſöllen in der underſten Reege jümmer den 

ſewenten Busch upnemen un denne gaus dorch allebott 
den ſewenten Hoſt uptrecken, awer et dröfte nich eine 
Kartuffel terügge bliewen, indem dä mank de anneren 
geräue un make je vok ungeneitbar. Sau word et 
dorch dat ganſe Stücke maket, piur dat de Dokter 
bie ner nieen Reege ne annere Taal aflas, wo ſe 
nah moſten uttellen. Hei awer telle nah, dat de 
Wiewer inſaigen, dat er wat up ankam. Wie ſe 
uppet Enne kaimen, was et en heilen Sack vull. 
Done reip de Dokter de Fruensliede nah einer Stidde 
hen, allewiele ſöllen ſe tau Befunne un taur Kennt⸗ 
niſſe komen ower den Unterſcheid, dä beſtünne in 
Henſicht up de guen un dä mit Gifte begaweten 
Kartuffeln. Hei leit nu en Hoſt upfmieten von dene, 
dei noch ſtünnen, ſneid ne grote Kartuffel dorch un 
goot er wat ower ut der Melezienflaſche, wo dat 
Bormwater inne was; awer ſe bleif uppen Snitte 


ſau ſcheir as ſe vorher was. De Dokter ſtook de 


Pulle weer bie. Un done ſächte, ho, ſächte done, 
nu gewet mal ne groote Kartuffel ut den Sacke her. 
Dei word nu midden dorcheſnedden, un hei hale nu 
de anderte Flaſche taun Vorſchiene (de Fruens 
wörren allehope in den Gedanken, et wörre dei von 
vorhen, indem ſe up dat nämliche ut ſach) un leit 
er wat ut ower de Kaxtuffel loopen. In düſſen 
ſülftige Omente, dat fe da up keiken, reipen de 
Wiewer luthals, as wenn ſe annen Speite ſtöken, 
ſau wat härren ſe all ere Lewedage noch 
nich eſaihn; wenn fe book noch nich ower dat old 
wörren, ſau härren ſe doch all veeles dorchemaket 
un dorchegaen, düt wörre in Langeßen noch nich 

un neimals|vorefomen, da können fe en beſwärlichen 
Eid ower afleggen. Se wollen en leiwen Herrgott 
Dank ſäggen, dat hei ſe vor ſaunen Unglücke bewaart 
härre, dat ſe ſaune Kartuffeln aiten; ſe freuen ſek, 
dat ſe den Dokter ſiene Kartuffeln nich up ne annere 
Art un Wieſe anefatet härren, un dat wärre vok et 
leſte, wat ſei deien, nah fremmen Kartuffeln te 
griepen, un derglieken Reden feuren ſe mehr un konnen 
ſek vor aller Verföhrniſſe nich te Ruhe begewen. 

De Kartuffel awer, wo dei Wiewer ſaunen Schreck 
ower ehat harren, was dorch dat Upgeiten duiſter 
blaa un binah ſwart eworen, un et ſteig er en 
hewige Damp un en ſwäfelhaftigen Stiem von in 
de Lucht. 

Den Sack mit den Giftkartuffeln bund de Dokter 
tau un ſetter en ſwart Seegel up, wotau hei den 
Lack middebrocht harre un leit ne dorch ein von den 
Fruensminſchen nah ſienen Howwe bringen, un 
denne ſprook hei ſek da noch ower ut, de Giftkar— 
tuffeln aaren ſek vorzuiglich taur Inſaat up et 
Freujaar, indem ſe dorch de Winterkülle dat Gift 
entleiten, un de Krankheit keimer bock nich an. 

Et kreich je awer de Balbelr taun Drinkgelle 
wäen der guen Utfeurunge von ſienen Updrage, un 
dä u att fe mit ſiener Fomielig up; dat ſer Beſwär⸗ 
niſſe von ehat hewwet, is mek nich owerbrocht, ek 
gloowe et bok nich. 


Wat je de Arbeitsluie in Bünfen 
bien Freuhſtücke vortellen. 


Chriſtoffel. Nu ſägge mek man emal, Schorſe, 
denn Du moſt et wetten, indem datte in den Ge— 
meineraae biſt, wo un up wekke Art vorhält et ſek 
denn mit der Waterleidunge, un wo ſtait et 
dadermidde? 

Schorſe. Et lummt mek ſau for, Chriſtoffel, 
as wenn de ganſe Sake wolle inſlapen, in der 
Sitzunge is er ſeert langer Tied niſt ower eſproken, 
dat et angahn ſall. 

Chriſtoffel. Is dat ne Mechlichkeit, wo ſe 
doch in den Gemeineraee beſloten häwwet, dat de 
Leidunge unvorzuiglich ſölle anelägt weren, nu könnt 
ſe ſek doch nich weer terügge trecken, dat wörre ja 
juſtemente ſau, as wenn einer en Verſpruch emaket 
härre un wolle denn ſein gegewen Woort nich holen. 
Dat weit ek in vorut, dat uſe Vorträters da nich 
an denket un jet woll waret, dat je jet blamelret, 
ek bin mek vormauen, dat de Kommiſchon all flietlig 
bie der Arbeit is, un denne wärd de Gemeine up 
ein overraſchet, dat de Leidunge ſall gliek ane— 
greppen weren. 

Schorſe. Dat glöwe ek nich, da häre wer all 
meer ower eheert, de Sake vorhält ſek anners. Da 
gift et Luie, dene dat woll anſtünne, dat ſe den 
Buiel trecken, dei häwwet er neine Luſten tau un 
raaet er de annern von af, wäen deſſen, dat nah⸗ 
ganz de Koſten tau groot wörren, dat je nich afte⸗ 
draön ſtünnen, un daderumme ſwieget fe allehope un 
keiner reget ſek. | 

Chriſtoffel. Dat is ja natuirlich, wenn wer 
wat gues häbben will, ſau mott wer da wol for 
betalen, dat wette wei woll, denn vorummeſüß is 
noch nich mal de Doot, un herr kreie wei doch for 
uſe Geld wat gues, un et würd doch vok weer veel 
dadorch eſpart, dat mot wer bok räken. 

Andreis. Ek ſägge dek, dat Du mit miener 
Frue ut einen Derpe biſt. Vorlären ſäe ſe: „Andreis, 
ek mot en paar niee Schaue häbben.“ „Wat ſächſte 
da, Du drömmſt wol, haſte nich erſt vor veier Wochen 
en paar niee Socken uten Vereine haalt?“ Do word 
er dat all anzuiglich, un ſe ſäe: Dei könnt doch nich 
ewig holen bie den veelen Waterſlepen, tein mal 
mot wer alle Dae dorch den Dreck nan Borme un 
naer Radau, un denn will ek dik ſäggen, en paar 
nié Emmer moſte bok anſchaffen, uſe find alle. Ja, 
wenn et in Bünten ſau wärre, wel in der Nieſtadt, 
denn laite ek mek dat gefallen, dei latet et Water 
in den Kettel un in den Pott loopen, un de Emmer 
ſchaffet ſe af. Jie Büntſchen weeret in all juen 
Lewend nich von ſülweſt klauk, juch möttet de Nieſtäter 
jümmer erſt ne Lüchte upſtäken. Da heett et aber: Dei hätt 
et, un dei könnt et maken, dei häbbet Geld de Maſſe; 

ja, Puttche Hupp! (ſe is nämlich ut Wulfenbüttel 
börig, dadorch bedeint je ſek düſſer Wöre) da is 
meer Schuld und Ungeduld, wer man tau ſäggen 
pleggt, in der Nieſtat wei in Bünten. Un denne häw 
ek mek ſäggen laten, dat de Kreisdirekſchon en ſwar 
Andeil von den Koſten ower ſek nimmet, un de 
Iſerbane will ook en groot Deil betalen, wenn je 
dat Water te geneiten freien ſölle; in den Falle 
awer, dat de Büntenſchen de Leidunge nich anlächten, 
denne wolle ſe for ſek alleene den Anwand maken, 
un denne wörre dei Sake for Bünten up ewige 
Tieten awweſnedden un vorfumfeit. Wenn ek man 
an dat Waſchend deuke, ſau löppet mek all en Gruel 
ower, dat Waterhalen maket en Minſchen reine alle, 
vorzuiglich wennen upper Boſt ſau anböſtig is, wel 
ek. Wo vorgnuiglich wörre dat Waſchend, wenn 
einen dat klare Water (uſe Water is alle glaumig 
un et Tuig wörd er quittegeel dorch) int Faat laipe, 
un man kenne denn ſau luſtig ower de Mannsliede 
hertrecken, un da wörre woll nein Strump ewoſchen, 
dat nich den Vorſteher ſien un et Lof von den 
Gemeineraae ſungen un erwählt wörre, dat dorch 
denen ere groote Kraft un Inſicht wel dei groote 
Woldat von den Watere geneiten könnt. Miene 


Frue konne ſek ut düſſen Kapittel gar nich weer 


taurechte finnen, dat ſe uppet Enne kam, ſe lait mek 
gar nich tau Woore komen. Se kam mek ſau vor, 
wei en Waterfall, un do ek dachte, fe wörre tau 
Enne, fäll er noch in, wenn wei de Leidunge härren 
un dat friſche Water, denne laipen de Mänder 
nicht meer ſau veel na'n Beirhuſe un kaimen beſopen 

nah Huſe. Jetzund, wo nein geſund un friſch 
Water tau freien wörre, könne wer dat den Manns⸗ 
luien nich for öwel nemen, wenn ſe döſtig wörren, 
dat ſe naen Wärdshuſe laipen, denn dat Water, 
wat ſe allewiele härren, wörre underwielen for de 
Swiene tau ſlecht, dat härre ja vok de Landveſſe— 
kus all in den Blädern von ſek egewen, dat et Water 
in Bünten nich döchte, un den ſiene Utſage ſtünne 
bie ehr un annern klauken Luien in hoogen Anſaihn. 
Se wolle ſek freuen, un ſe wolle ſek mit Freuden 
mit den Waſchend afdelgen, dat ere Mann ok Sönn⸗ 
dags mit witten Manſchetten un en witten Kraön 
ver ok mit en witten Halsdauke na dene, dat hei 
in der Freuhkerke weſt wörre, naen Kraue günge un 
ſek mit ſienen Frünnen en Vergneugen make, awer 
de Awende in der Woche höre hei in de Fomellige, 
dat de Kinners bok wat von eren Vader profen— 
teren. Sei wolle dat beſwären, un ſau waar fei 
lewe, ſau balle wei je in Bünten erſt geſund Water 
härren, denn ſau wärren de Fruens in Bünten 
glücklich. Sei harre noch veel uppen Herten, awer 
dorch dat veele Spräkend un dorch ere Iwrigkeit 
word ſe anböſtig, un de Nathe word er kort, dat ſe 
gues Willens moſte ſtille ſwiegen. 
Reinken⸗Vedder ut der Nieſtat. Andreis, ek 
ſägge dek, dien Wief is et ilderkläukeſte in ganz 
Bünten, un wenn dä in den Gemeineraage ſaite, denn 
ſau wörre de Leidunge all längeſt in Kraft eträen. 
Ek häwwe de Befärchtnis, dat de beſte Tiet all 
vorſuimet is, denn en grot Deil von juen Water 
hät et Aktien all an ſek enomen, un dat gait juen 

Luien ut der Näſe, un denne wärre et better eweſt, 
et wärre düſſen Winter all utefeuret, indem ſau 
veele Arbeitsluie mött in Huſe ſitten, denn ſau 
wörret billiger eweſt. Do fällt mek vok noch in, 
wat et for ne edle Sake is, wenn wer et Water 
gliek taur Hand hät. Sau kam ek for feertein Daön 
von der Arbeit, un wel ek in de Slapkamer tratt, 


da flauch mek de helle Glaut int Geſichte. Ek 


ſtörte gliek nan Watertappen, lait en Emmer vull 
lopen, un in einen Omente was et Fuier uteleſchet. 
Wenn ek erſt härre moſt nan Borme loopen, un et 
is er noch nich mal ein bien Huſe, denn ſau wärre 
et ganſe Hus in Fuier uppegahn. Meinichen harre 
de Lüchte tau wiet uppetrecket, un do was dorch den 
Swalch et Rollohr in Brand geraen. Derwiele 
harre ſei mit der Nawerswäſche en lüttgen Snak 
anefänget. 

Schorſe. Dat mot ek nu vok ſäggen, ek bin 
meerendeils nich for de Waterleidunge eweſt, awer 
wennen da ſau meer ower nahdenket, ſau mot wer 
doch vof ingeſtaen, wat for ne rare Sake is, wenn 
dat geſunne Water ſau bequem taur Hand is. 
Vorlären word miene Frue midden in der Nacht 
krank, ſei hätt ſaune Art Krampenfluß an ſek, un 
denn blift er de Nathe ſtaön, wenn je nich upſtöten 
kann; nu vorlange ſe nah kolen Water, weil ſe 
meine, dat ſe dadernah upſtödde. Ja, ſächt ek: 
„Hannichen, ek hale def wat“ un laip in de Höfe, 
awer de Emmers wörren leddig, nich ne Druppen 
was er inne. Wat was te daun, et was, as 
wenn je vorſcheiden wolle, antrecken konne ek mek 

nich, ek moſte bie der koolen, winnigen un duiſteren 
Nacht naen Zauberbarge, un dat in nakigen Himme; 
de leiwe Gott hat mek beſchitzet un bewaaret, datter 
niſt nah entſtan is. | 

Chriſtoffel. Da gewe ek def fullkomen Recht 
inne. Ek weit owerhaupt nich, wo jü nu et Water 
langet; de Radau döcht nich, ſägget de Dokters, un 
et Bormwater upper Inſel döcht nich, ſägget de 
Dokters, un annen Zauberbarge is Water faken gar 
nich tau hebben. Wer Radauwater drinket, kann 
den Tifus freien, ſägget de Dokters, un dorch den 
Borm upper Inſel hewwet wekke allreitz de Koldra 
kreegen, ſägt de Landvelſikus, da geewe ek doch 
leiwer alle Jaar dei paar Mark ut, anſtatts dat ek 
da ne ſware Krankheit von Freie un mot häufige 
Weidahe un Ungemach erdraön un denn den Dood 
vellichte noch boben innen Koop. Un denne komet 
de veelen Dokterkoſten un denn, ach du leiwer Gott, 
wat man upper Apteike betalen mot. 

Chriſchan. In düſſer Sake, Luie, möt wie öſch 
up de Dokters vorlaten, da ſin wie tau dumm tau, 


awer wat nu et Veih anbedrippet, da kann ek ook 


en Woord middeſpräken, indem ek bie mienen Vader, 
wat de Kauhheer was, bok manniges Deil inne: 
nomen häwwe. Dei hailt jümmer up gues Water 
for et Veih, un ſäe, dat wörre vok wenigſtens dat 
nämliche for de Geſundheit, wei gefund Futter, denn 
ſau wörret nich ſau lichte von allerhand Syke befallen, 
un dat is bok lichte intauſaihn. Ein ſall nich Veih 
un Minſchen taun Vorglieke ſtellen, awer et is un 
blift waar: 

„Wo et Water flütt rein un klar, 
Makt ſek Dokter un Apteiker rar.“ 


Et is nich lichte tau begriepen, warumme ſek uſe 
grooten Ekkenomen nich meer for de Leidunge up⸗ 
heitert un daderfor uplägget. 

Schorſe. Se häwwet vellichte noch ne höggere 
Inſicht von ſauner Sake. 

Ludemweig. Un denn mot ek oof noch wat 
vortellen. Wettet jie denn all, dat Willem Roths 
nu Hannichen Watermeiers von Rimmeke nich häbben 
ſoll. Vort erſte wärd von der Friejath niſt. Ere 
Ole hät eſächt, hei härre dat for wiſſe annenomen, 
dat in Bünten et Water laipe, wei in der Harze⸗ 
borg, wo ſau veel Ruimens von eweſt wörre un 
noch wörre; eir je nich in Bünten oof de Leidunge 
härren, könne ut der Friejath niſt weeren, da wörre 
ene un ſiener Frue dat Mäken tau ſuer eworren, un 
datau härre hei je ook nich up Schaulen eſchicket, 
dat ſe ſölle mank den veelen Veih un in der grooten 
Hushöllig dorch dat veele Waterſlepent ere Geſund— 
heit tauſetten. Nu kann Willem erſt mal ſeuken, dat 
hei ſaune rieke Friejath kann maken. 


Reinken⸗Vedder. Luie, daderbie kann wer 
inſaihn, wat ſaune Leidunge in der Gemeine alles 
tau Wäe bringen kann, wo Ein in den Ogenblicke 
gar nich an denket. Wenn jue Fruensliede da erſt 
hinderkomet, dat de Leidunge dartau un bie ſauner 
Angelegenheit behilplich is, denn ſau weret ſo woll 
en Kiel dahinder ſetten. Ek will jüch mal wat 
ſäggen, ſchicket man Andreis ſiene Frue un noch 

etliche, dei nich anewoſſen find, tau ner Deppetatſchon 
an juen Vorſteher, denn ſau kummet de Leidunge 
gliek taur Perfektſchon, denn for Wiewern hat noch 
nein Feldherre Stand eholen. 
Allehope. Dat ſall ſchain, dat mot woll anſlaen. 
Chriſchan. Luie, wei möttet weer anfängen, 
mit te arbeien, et is all ower de Tiet. 

Empfehlenswertes un Indnien: 


Vomſchonen Harz. 


Gedichte 


von Hermann Ruhe 


mit einem Geleitwort 
von Julius Stinde. 


Mil 20 Vollbildern aus dem Harze 
und zahlreichen Vignetlen. 


— 


Preis 1.20 Mk., einfach geb. 1.60 Mk., 
elegant geb. 2.— Mk. 


Vorrätig in 


h. Woldag’s . 
6 Herzog - Wilhelmstrasse 
gegenüber der Post und Unter den Eichen. 


eee 
Treunden wirlich guter Moe | 


jet wärmſtens empfohlen: 


Slialde Brun. 
| 


Ein alter Saug aus dem gungebinge 


von 


Anna Weisser. 


Dieje reizende Dichtung ſpielt auf dem Burg⸗ 
berge bei Harzburg und eignet ſich infolge ihres 
gediegenen Inhaltes und originellen Ausſtattung 
ganz vorzüglich zum „Mitbringen!“ 

| 
| 
Preis in eleganter Ansſtattung | ER 
auf Küttenpapier 2.25 Mk. | 5 
in elegantem Geſchenkseinbande 3. Mk. | 
Vorrätig in | 
Woldag's Buchhandlung 
| Herzog ⸗ ⸗Wilhelmſtraße und Unter den Eichen. | 
t ee ae ia, 


S | 


A. W. Zickfeldt, Oſterwieck (Harz). 


